
Cuviosul Pavel 'Tebeul (227-341) este considerat în istoria monahismului ca primul 
ascet care s-a retras în „cele mai dinăuntru ale pustiului”, primul eremit sau pu- 
stnic. EI este prăznuit de Biserică pe data de 15 ianuarie. 

În această lună (ianuarie), ziua a cincisprezecea - Prea cuvioşii părinţii noştri 
Pavel Tebeul şi Sfântul loan Colibaşul (Minei) 


La Vecernie 


La Doamne strigat-am..., Stihirile pe 6, glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Când din voie dumnezeiască ai părăsit grijile vieţii cu înţelepciune, părinte, şi ai 
alergat către ostenelile sihăstriei, atunci cu bucurie ai mers în pustii neumblate, 
înfierbântându-te de dragostea iubirii Domnului. Pentru aceasta, pustiind patimile 
cu petrecerea întru cele bune, ca un înger ai vieţuit. 


Din tinereţe osebindu-te pe sineți părinte de toată adunarea oamenilor, întâi tu ai 
apucat pustietatea Pavele, mai mult decât toţi sihaştrii şi în toată viaţa ai fost 
necunoscut. Pentru aceea cu voie dumnezeiască te-a aflat Antonie ca pe o comoa- 
ră ascunsă şi lumii te-a arătat. 


Străină petrecere vieţuind Pavele pe pământ, ai locuit împreună cu fiarele, slujin- 
du-te cuvioase, prin pasăre, din voie dumnezeiască. Și aceasta văzându-o marele 
Antonie când te-a aflat, umplându-se de mirare, neîncetat slăvea pe Purtătorul de 
grijă al tuturor şi Stăpânul ca pe un Dumnezeu. 

Alte Stihiri ale Sfântului loan, glasul şi Podobia, asemenea: 


Când cu chemarea cea dumnezeiască bucurându-te, ai fugit de frumuseţea lumii, 
părinte, atunci calea cea strâmtă şi cu osteneli şi prea aspră mai mult ai socotit, de- 
cât calea desfătării. Drept aceea prin scăparea şi goliciunea tuturor poftelor, 
îmbrăcându-te în chip dumnezeiesc, ai luat asupra ta purtarea de grijă a sufletelor, 
de Dumnezeu fericite. 


Vieţuirea cea străină şi începerea cea străină ai înţeles, fiind rănit de dragostea lui 
Hristos, a căruia sărăcie cea nespusă ai iubit. Şi înaintea porţilor părinților tăi, ca 
unul cel fără casă te-ai chinuit, fiind înghesuit şi scârbit, părinte. Drept aceea 
umplându-te de daruri, moşteneşti avuţia cea nerisipită în ceruri. 


Purtând în mâini Sfânta Evanghelie, acesteia împlinitor te-ai arătat, părinte. Că 
lepădându-te de averile părinților, cu lacrimi şi cu strâmtoare ai săvârşit toată viaţa 
ta prea cuvioase loane. Drept aceea cu dumnezeiască mângâiere şi neîncetată 
veselie te îndulceşti acum, de Dumnezeu mărite. 


Slavă Tatălui şi Fiului şi Sfântului Duh, a Sfântului loan, glas 2 


Lepădându-te de lume şi de cele ce sunt în lume, prea cuvioase şi luând Evanghe- 
la, evangheliceşte ai urmat lui Hristos. Şi într-o colibă, ca într-un rai tăinuit vie- 
țuind cu petrecerea cea desăvârşit cumplită a trupului, ai sugrumat pe balaurul cel 
ucigaş de oameni. Drept aceea petrecând în ceruri loane prea fericite, cere-ne nouă 
mare milă. 


Și acum şi pururea şi în vecii vecilor. (a Născătoarei de Dumnezeu) 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a înde- 
mnat a săruta, cu inima şi cu buzele, trupul Tău cel nestricat. Însă fiind cuprins de 
frică, se bucura strigând către Tine: Slavă smereniei Tale, iubitorule de oameni! 


Bucură-te, stea cu chip de soare; bucură-te, pricina tuturor bunătăţilor, Preacurată. 
Bucură-te, ceea ce ai încăput pe Dumnezeu cel neîncăput, ceea ce ai odrăslit spicul 
nemuririi. Bucură-te, dumnezeiască căruță, uşă prea luminată. Bucură-te, pierderea 
blestemului celui strămoşesc Fecioară, care eşti pricinuitoarea bunătăţilor. 


A Crucii, a Născătoarei, asemenea 

Când a văzut nestricata Mieluşea pe Mieluşelul său, ca pe un om, trăgându-L spre 
junghiere de bunăvoie, grăia plângând: Te grăbeşti acum Hristoase să mă faci fără 
de Fiu, pe mine care Te-am născut. De ce ai făcut aceasta Mântuitorule al tuturor? 
Însă laud şi slăvesc bunătatea Ta cea desăvârşită şi mai presus de minte şi de 
cuvânt, lubitorule de oameni. 


Stihoavna din Octoih. 
Slavă Tatălui şi Fiului şi Sfântului Duh, a sfântului, glas 6 


Cuvioase părinte, în tot pământul a ieşit vestea faptelor tale. Pentru aceasta în 
ceruri ai aflat plata ostenelilor tale, taberele drăceşti ai pierdut, cetele îngereşti ai 
ajuns, a căror viaţă fără prihană ai urmat. Îndrăznire având către Dumnezeu, cere 
pace sufletelor noastre. 


Și acum şi pururea şi în vecii vecilor. (a Născătoarei de Dumnezeu) 
Podobie: Toată nădejdea punându-și... 


Bucură-te, sfeşnic prea luminat, mai luminos decât luminile soarelui Stăpână. 
Bucură-te, dezlegarea blestemului celui dintâi prea curată Stăpână, nădejdea celor 
deznădăjduiţi, chemarea cea din nou a neamului nostru. Bucură-te, palatul cel 
luminos, al Împăratului tuturor, muntele cel gras, din care a ieşit Mântuitorul. Bu- 
cură-te, făclia cea dumnezeiască şi luminoasă a Dumnezeiescului Cuvânt. Bucură- 
te, sfeşnic cu totul luminos. Bucură-te, scaunul cel de foc. 


A Crucii, a Născătoarei 


Sabie (precum a zis Simeon) prin inima ta a trecut prea curată Stăpână, când ai 
văzut pe Cel ce a strălucit din tine (cu cuvânt negrăit), de cei fărădelege ca un 
osândit pe Cruce înălţat, şi cu oţet şi cu fiere adăpat, şi în coastă împuns, şi la 
mâini ŞI la picioare pironit. ŞI tânguindu-te ai glăsuit strigând ca o Maică: Ce este 
această taină nouă prea dulcele meu Fiu? 


Troparul, glas 4: Dumnezeul părinților noştri, care faci pururea cu noi după blân- 
dețile Tale, nu depărta mila Ta de la noi; ci pentru rugăciunile lor, în pace 


îndreptează viaţa noastră. 


Slavă Tatălui şi Fiului şi Sfântului Duh. 

Alt Tropar, glas acelaşi: Din pruncie pe Domnul iubind cu căldură, lumea ai lăsat 
şi cele în lume frumoase. Şi postnicind cu cuviinţă ţi-ai pus coliba înaintea porților 
părinţilor tăi. Zdrobit-ai cursele dracilor, prea fericite, pentru aceasta pe tine Ioane, 
Hristos după vrednicie te-a prea mărit. 
Și acum şi pururea şi în vecii vecilor. (a Născătoarei de Dumnezeu) 
La Utrenie 
Canoanele din Octoih unul cu Irmosul, pe 6 şi ale sfinților două pe 8. 
Canonul Sfântului Pavel 
facere a lui loan monahul 


Cântarea 1-a, glas 8 


Irmos: Să cântăm Domnului, celui ce a povăţuit pe poporul său prin Marea Roşie, 
cântare de biruinţă, că S-a proslăvit. 


Pe Pavel purtătorul de Dumnezeu, ca pe o podoabă a sihaştrilor credincioşii 
adunându-ne, cu cântări după datorie să-l cinstim. 


Făcutu-te-ai pustiului întâi cetăţean Pavele pururea pomenite, arătându-te moştean 
împărăției prin sihăstrie. 


Cu totul curățindu-te pe tine însuţi prin înfrânare, prea fericite, te-ai arătat lăcaş lui 
Dumnezeu şi cu îngerii împreună locuitor. 


A Născătoarei 


Născătoare de Dumnezeu prea curată, ceea ce mai presus de fire ai născut întrupat 
pe Cuvântul cel veşnic şi mai presus de toate, pe tine te lăudăm. 


Alt Canon, al Sfântului loan 


facere a lui losif 
Cântarea 1-a, glas 2 

Irmos: Întru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel Prea 
slăvit, căci cu Slavă S-a prea mărit. 


Îmbogăţindu-te cu bunătăţile cele dumnezeieşti, ai defăimat bogăţia cea pămân- 
tească şi ai câştigat pe cea cerească. Pentru aceea fiind eu sărac de cunoştinţa cea 
dumnezeiască, îmbogăţeşte-mă cu darul, ca să-ţi laud vieţuirea cea întocmai cu 
îngerii, părinte. 


Jugului celui bun al Domnului supunându-te, fericite, din tinereţe te-ai nevoit cu 
lupte sihăstreşti, într-armându-te pe tine cu smerirea lui Hristos. Prin care te-ai 
înălţat loane către înălțimea cea cerească. 
Slavă Tatălui şi Fiului şi Sfântului Duh. 
Ca unul ce ai umblat pe cărarea cea strâmtă, cu scârbe şi cu lacrimi şi cu suspinuri 
şi cu rele pătimiri, prea cuvioase, ai ajuns la lărgime prea mare, aflându-ți 
sălăşluire vrednică ostenelilor tale părinte, vrednicule de mirare. 
Şi acum şi pururea şi în vecii vecilor. Amin (a Născătoarei de Dumnezeu) 
De cumplite vicleniri ale patimilor viscolindu-mă Fecioară şi clătinându-mă de 
năvălirile păcatelor, prea lăudată, năzuiesc cu dragoste către folosinţa ta cea ne- 
adormită, pururea Fecioară, milostiveşte-te spre mine şi mă mântuieşte. 

Canonul Sfântului Pavel 


Cântarea a 3-a 


Irmos: Cela ce ai întărit cu cuvântul cerurile şi pământul l-ai întemeiat pe ape 
multe, întăreşte-mă către cântarea slavosloviei Tale, Doamne. 


Întinzându-ţi ochiul sufletului către Dumnezeu, pe Dânsul l-ai iubit părinte, urând 
cele pământeşti, şi petrecând viaţă îngerească. 


Cu razele bunătăților, arătat a1 gonit negura patimilor, părinte, primind în inima ta 
luminarea Duhului. 


Hrănindu-te cu pâinea cea cerească ca odinioară Ilie prin corb, ai scăpat de Izabela 
cea înţelegătoare, la acoperământul lui Hristos. 

A Născătoarei 


Impăratul slavei şi Făcătorul, din vopseala sângiurilor Născătoarei de Dumnezeu 
vopsindu-şi haina cea împărătească, tăinuit a mohorât-o. 


Alt Canon, al Sfântului loan 
Cântarea a 3-a 
Irmos: Înflorit-a pustia ca crinul... 


Rugăciunile tale, ca o tămâie cu bună mireasmă, ai adus Atotvăzătorului, prea 
cuvioase, care mirosind, le-a primit şi te-a numărat pe tine în cetele sihaştrilor. 


Arătatu-te-ai ca o minune prea mare, spăimântând inimile celor bine credincioşi, 
prea cuvioase, în ce chip ai răbdat la porţile părinţilor tăi şi sărac şi scârbit. 


Slavă Tatălui şi Fiului şi Sfântului Duh. 


După lege nevoindu-te întru rugăciuni şi în postiri, întru nepătimire te-ai îmbrăcat, 
prea cuvioase, smerindu-ţi zburdările trupului, cu puterea Dumnezeiescului Duh. 


Şi acum şi pururea şi în vecii vecilor. Amin (a Născătoarei de Dumnezeu) 


Ca pe un trandafir, cu miros de mir, din văi te-a aflat pe tine Curată, Cel Curat, şi a 
locuit întru tine, umplând de bun miros Omenirea. 


Irmosul: Inflorit-a pustia ca crinul Doamne, Biserica păgânilor cea stearpă prin 
venirea Ta, întru care s-a întărit inima mea. 


Condacul Sfântului Pavel, glas 3: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Ca pe o lumină neapusă a soarelui celui înţelegător, adunându-ne astăzi cu cântări 
te lăudăm, că ai luminat pe toţi cei ce erau întru întunericul necunoştinţei, suindu-i 
către dumnezeiasca înălțime, podoaba Tebeilor şi părinţilor şi sihaştrilor tare 
temelie, prea cuvioase Pavele. 

Sedealna Sfântului Pavel, glas 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Frumuseţile lumii din inimă urând, şi pe unul Dumnezeu din suflet iubind Pavele, 
ai ajuns în pustiu ca într-o cetate de locuit, şi dându-te numai la priviri nemişcate, 
cu trupul fiind, te-ai arătat ca un înger. Pentru aceasta te cinstim. 


Slavă Tatălui şi Fiului şi Sfântului Duh. 
Altă Sedealna, glas 2: 


Podobie: De frumuseţea fecioriei tale şi de prea luminată curăția ta Gavriil mi- 
rându-se, a strigat ție, Născătoare de Dumnezeu: Ce laudă vrednică voi aduce ţie? 
Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 


Părăsind avuţia cea stricăcioasă şi mărirea cea trecătoare, ai dobândit avuţia cea 
cerească fericite părinte, şi lauda cea cu adevărat veşnică. Pentru aceasta fericim 
sfântă adormirea ta, şi întru dânsa prăznuind, strigăm ţie: Pomeneşte-ne pe noi, ca 
cel ce ai îndrăzneală către Domnul, loane. 


Și acum şi pururea şi în vecii vecilor. (a Născătoarei de Dumnezeu), asemenea 


Ca o vie nelucrată Fecioară, Strugurul cel prea frumos L-ai crescut, Cel ce izvo- 
răşte nouă vinul mântuirii, care veseleşte sufletele şi trupurile tuturor. Pentru 
aceasta pe tine ca pe o pricinuitoare a bunătăţilor, fericindu-te pururea, cu îngerul 
strigăm ţie: Bucură-te, cea plină de daruri. 


A Crucii, a Născătoarei, asemenea 

Cea neispitită de nuntă, curata şi Maica Ta, Hristoase, văzându-Te pe Tine mort 
spânzurat pe lemn, ca o Maică plângând a grăit: Ce Ţi-a răsplătit ție adunarea 
iudeilor cea fărădelege şi nemulţumitoare? Care cu multe şi mari darurile Tale, Fiul 


meu s-a desfătat, laud plecăciunea Ta cea dumnezeiască. 


Canonul Sfântului Pavel 

Cântarea a 4-a 
Irmos: Cuvinte, din munte umbros din una Născătoarea de Dumnezeu, cu dum- 
nezeiască vedere, proorocul mai înainte a cunoscut că vei să Te întrupezi, şi 


cutremurându-se, slăvea puterea Ta. 


Fiind sădit în casa lui Dumnezeu, ai odrăslit buna rodire a bunătăţilor, şi năvălirile 
trupului le-ai veştejit cu sihăstria ta. 


Cu focul dragostei lui Hristos, ai ars spinii patimilor, şi pe tine te-ai arătat părinte, 
lăcaş Duhului. 


Cu toiagul vieţii tale celei îmbunătățite, ca pe nişte fiare ai gonit patimile. Pentru 
aceea şi moartea ta fiare ţi-a adunat spre îngroparea ta. 


A Născătoarei 
Haină mohorâtă tăinuit s-a ţesut Dumnezeului tuturor, din prea curate sângiurile 
tale Născătoare de Dumnezeu, cu care împodobindu-se, ne-a împreunat pe noi cu 
Dumnezeu şi Tatăl. 

Alt Canon, al Sfântului loan 
Cântarea a 4-a 
Irmos: Venit-ai din Fecioară, nu sol, nici înger, ci Tu Insuţi, Domnul, Te-ai Intru- 
pat şi m-ai mântuit pe mine, tot omul. Pentru aceasta, cântăm ie: Slavă puterii 
Tale, Doamne. 
In haine sărăceşti, te-ai arătat comoară ascunsă, de Dumnezeu insuflate, că ai iubit 
podoaba dumnezeiască şi cu aceea îmbrăcându-te, ai intrat în cămara Mirelui cea 


de sus. 


Primind sămânţa cea cerească în brazdele inimii, de Dumnezeu insuflate, ai odră- 
slit spic veselitor, care hrăneşte gândurile celor ce te laudă, urmându-ţi cu cuviinţă. 


Slavă Tatălui şi Fiului şi Sfântului Duh. 

In colibă prea mică şi strâmtă petreceai dumnezeiescule, din voia ta făcându-te alt 
Lazăr sărac. Pentru aceea te odihneşti acum în sânurile lui Avraam, părinte 
Cuvioase. 
Şi acum şi pururea şi în vecii vecilor. Amin (a Născătoarei de Dumnezeu) 
Indreptează-mi mişcările sufletului Preacurată, către dumnezeieştile porunci ale 
Celui ce a strălucit din pântecele tău, mântuindu-mă de viforul smintelilor vieţii, cu 
mijlocirile tale. 

Canonul Sfântului Pavel 


Cântarea a 5-a 


Irmos: Mânecând strigăm Ție, Doamne: Mântuieşte-ne pe noi, că Tu eşti Dum- 
nezeul nostru, afară de Tine pe altul nu ştim. 


Fiind vestit întru cântări şi în postiri, în rugăciuni şi în privegheri, fericite, către 
Dumnezeu te-ai sălăşluit cuvioase Pavele. 


Viaţa ta a fost prea cinstită întru Domnul, Pavele prea fericite, şi îngroparea ta 
minunată. 


Săvârşind călătoria sihăstriei, cuvioase, te-ai făcut asemenea cu puterile cele de 
sus, părinte. 


A Născătoarei 


Și după naştere te lăudăm pe tine Fecioară Născătoare de Dumnezeu, că tu ai 
născut cu trup în lume pe Dumnezeu Cuvântul. 


Alt Canon, al Sfântului loan 
Cântarea a 5-a 
Irmos: Luminarea celor ce zăceau în întuneric şi mântuirea celor deznădăjduiți Tu 


eşti, Hristoase, Mântuitorul meu şi la Tine mânec, Impăratul păcii, luminează-mă 
cu strălucirea Ta, că nu ştiu alt Dumnezeu afară de Tine. 

Străin te-ai făcut de dulcețile pământeşti; străin de ai tăi, străin de părinții tăi cu a 
ta voie, şi curățindu-te pe tine cu înfrânarea, te-ai unit cu Atotţiitorul, părinte Ioane, 
sărăcindu-te cu duhul. 


Făcându-te pe tine casă Sfintei Treimi, ai poftit a te strâmtora în colibă, curăţindu- 
ți sufletul cu dumnezeieştile cugetări, văzând prin gând pururea frumuseţea lui 
Dumnezeu cea negrăită, părinte loane. 

Slavă Tatălui şi Fiului şi Sfântului Duh. 

Arătatu-te-ai plinitor legii lui Dumnezeu, nealegând nimic mai de cinste decât dra- 
gostea Lui, cugetătorule de Dumnezeu. Că nu te-a slăbit pe tine dragostea părin- 
ilor şi a fraţilor, nici bogăţia, nici dulceaţa trupului, părinte. 

Şi acum şi pururea şi în vecii vecilor. Amin (a Născătoarei de Dumnezeu) 

Pe Emanuil, Stăpânul tuturor ai născut fără stricăciune, rămânând Fecioară şi după 
naştere, Maică Fecioară. Pe care roagă-L. neîncetat să mântuiască de supărarea 


vrăjmaşilor, pe cei ce scapă sub acoperământul tău. 


Canonul Sfântului Pavel 
Cântarea a 6-a 


Irmos: Haină luminoasă dă-mi mie, Cela ce Te îmbraci cu lumina ca cu o haină, 
Multmilostive Hristoase Dumnezeul nostru. 


Intinzându-ţi-se mâinile către Dumnezeu, sufletul tău cuvioase l-ai pus lângă 
Dânsul, bine plăcând Lui şi în zi şi în noapte. 


Adormirea ta au mărit-o Oştile îngerilor, cetele proorocilor şi ale Sfinților aposto- 
li, cuvioase părinte. 


Scăpând de furtuna patimilor cuvioase, cu vetreala sihăstriei celei desăvârşite, te-ai 
aşezat la limanul cel neviforât al lui Hristos. 


A Născătoarei 


Ceea ce ai născut prin cuvânt pe Cuvântul întrupat, rugămu-ne Fecioară, scapă de 
cursele vrăjmaşului sufletele noastre. 

Alt Canon, al Sfântului loan 
Cântarea a 6-a 
Irmos: Întru adâncul păcatelor... 


Pe şarpele cel trufaş l-ai biruit cu armele smereniei, fericite, şi înălțându-te întru 
Duhul, te-ai sălăşluit în lăcaşuri pururea veşnice. 


Umplutu-te-ai de darurile Duhului, şi duhurile vicleniei le-ai supus ca un înţelept şi 
cuminte, şi cu totul dat lui Dumnezeu. 


Slavă Tatălui şi Fiului şi Sfântului Duh. 


Fiind împodobit cu înălțările nepătimirii părinte loane, măcar că te strâmtorai în 
colibă, şi te împroşcai de supărări, dar răbdai întărindu-te dumnezeieşte. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Cuvântul cel întocmai lucrător şi de un scaun Celui ce L-a născut, L-ai întrupat 
din pântecele tău Curată, care pentru nespusă milostivirea Sa, S-a îmbrăcat cu toată 
Omenirea noastră. 


Irmosul: Intru adâncul greşelilor fiind înconjurat, chem adâncul milostivirii Tale 
cel neurmat; din stricăciune Dumnezeule scoate-mă. 


Condacul Sfântului loan, glas 2: 


Podobie: Cele de sus căutând de tot necazul ne izbăvim, de Dumnezeu Născă- 
toare. 


De cele de sus dorind a le dobândi, prea înțelepte, frumuseţile cele de jos cu 
chibzuire le-ai defăimat, şi lui Hristos, celui ce a sărăcit, împreună sărăcind, bu- 
curându-te ai urmat loane. Către care nu înceta, cu osârdie rugându-te pentru noi 
toți. 


Alt Condac, asemenea: Iubind înțelepte sărăcia ceea ce nu se fură, bogăția pă- 
rinților tăi ai urât. Şi Evanghelia în mâinile tale ţinând, ai urmat lui Hristos 
Dumnezeu, loane, rugându-te neîncetat pentru noi toţi. 

Icos: Cine este îndestulat după vrednicie să laude ostenelile şi durerile tale, şi 
trudele cele multe, strălucirea şi slava? Ci cu rugăciunile tale către Dumnezeu, cele 
bine primite, darul Duhului acum mie dăruieşte-mi, ca să spun cu credință 
nevoinţele tale cele mai presus de fire, şi să laud suferirea ta cea mai presus de 
cuvânt şi răbdarea la gândirea de cele de sus, prea fericite. Prin care pe vrăjmaşul 
cel amăgitor l-ai ruşinat. Nu înceta rugându-te pentru noi toţi. 


Sinaxar 


In această lună, în ziua a cincisprezecea, pomenirea prea cuviosului părin-telui 
nostru Pavel Tebeul. 


Stih: Dacă de minune porțile din Tebele Egiptului sunt, 
Cu cât mai vârtos Pavel porțile vieţii lăsând. 

Întru această lună în a cinsprezecea zi, 

Pavel odrasla Tebaidei, viaţa părăsi. 


Acesta a fost pe vremea lui Deciu şi Valerian prigonitorii creştinătăţii, fiind din 
Egipt, din Tebaida cea de sus. Deci cunoscând că vrea să-l vândă cumnatul său din 
zavistie, căci îi oprise partea ce i se cuvenea de la părinţi, a fugit de s-a depărtat la 
munți, şi mergând pururea mai înainte de multă vreme ce a trecut, şi-a schimbat 
patima sa. În loc de a se teme de cel ce îl prigonea veni la dorire de călugărie. 


După aceea merse lângă o peşteră, în pustiul cel mai adânc, întru care petrecându- 
şi toată vremea, care era multă, cu pace şi cu lipsa poftelor, către Domnul a 
răposat. 


Pe acesta precum spun aflându-l marele Antonie, s-a minunat şi pentru locul cel cu 
nevoie şi pentru lungimea vremii şi pentru osebire, că mai înainte de alții, a 
îndrăznit de a mers în părțile cele mai dinlăuntru ale pustiului, şi şi-a îndelungat 
alergătura nevoinţei sale până la o sută treisprezece ani, că atâta a trăit, ieşind din 
tânără vârsta sa, din grijile lumii. 


Tot în această zi, prea cuviosul părintele nostru loan cel pentru Hristos sărac, 
care şi Calivit s-a numit, adică colibaş. 


Stih: Tânăr lepădător de lume, 
părăsindu-şi coliba de pe pământ, 
Nouă colibă în ceruri şi-a zidit. 
În a cincisprezecea zi, 

Ioan coliba-şi părăsi. 


Acesta a fost în Constantinopol, fecior senatorului Eutropie şi al Teodorei. Şi din 
tinereţe încă a ieşit din şcoală, neştiind nimenea, nici părinţii săi, nici dascălii, şi s- 
a dus cu un călugăr la mănăstirea ce-i zic Ton Achimiton, adică a neadormiţilor, şi 
s-a făcut călugăr, obişnuind a petrece cu multă nevoie. 


Și deoarece vicleanul diavol îl îmboldea cu dorul părinților săi, a biruit şi întru 
aceasta pe vrăjmaşul, că spunându-şi gândul către egumenul mănăstirii, şi cerând 
de la dânsul şi de la toți frații rugăciune şi iertăciune, spre ceea ce i s-a părut să 
facă, s-a dus la casa lui, cu chip sărăcesc, îmbrăcat cu rasă, unde petrecând strâmt 
într-o colibă câţiva ani şi batjocorit de slugile sale, suferea dinafara porții văzând 
pe tatăl său şi pe maica sa, trecând cu lumeşti năluciri şi păzindu-se în portul acel 
necunoscut. 


Când a fost să moară, a chemat pe maica sa şi cu vădirea Evangheliei cea ferecată 
cu aur, care îi făcuse părinţii, încă de când era la şcoală cu copii şi aşa s-a cunoscut 
că este fiul lor, şi şi-a dat sufletul în mâna lui Dumnezeu. 


Tot în această zi, pomenirea Sfântului mucenic Pansofie. 


Stih: Şi pe Pansofie, înşelătorilor, cu cât mai mult îl veţi lovi, 
Cu atâta şi cununi mai multe îi veţi împleti. 


Acesta era din Alexandria având tată pe Nil, care era cinstit cu cinul de antipat. 
Deci pentru multa lui bogăţie şi pentru isteţimea firească şi pentru bunătatea 
părintească, a sporit la vârful învăţăturii şi a celei elineşti şi a celei creştineşti. 
Acesta după săvârşirea tatălui său, deşertându-şi bogăţia sa, spre ajutorul celor 
lipsiţi, s-a dus în pustie, prin lepădarea de cele pământeşti căutând pe Domnul. 


ŞI petrecând în pustiuri douăzeci şi şapte de ani, şi în singurătate vorbind cu 
Dumnezeu, şi mintea sa de la cele de jos, la cele de sus înălțându-o, fiind că nu era 
cu putință atâta bunătate a se ascunde, a fost pârât la Augustalie, guvernatorul 
Alexandriei, căruia 1 se încredinţase de Deciu războiul cel împotriva creştinilor. 


Deci stând înaintea lui şi din cuvintele lor, înfruntând înşelăciunea credinţei lui, şi 
trufia tiranului ruşinându-o, a fost bătut cumplit şi şi-a primit cununa muceniciei. 


Tot în această zi, Sfinţii şase părinţi, care cu pace S-au săvârşit, 


Ar Dr dr dr dr dr Dr dr de De Dr dr dr De De dr dr A Je dr dr A A 


Xp XP XP IP IP E E 2 2 E IP 3 3 2 E 0 E IE 5 E E IP XXX 


Ar De De de De Dr De e De De de De Dr dr De De De De De De de e Ar A d 


XP PP 2 E E IE IP IP 3 3 E IE II IE E E XX 


Stih: Şase strălucite suflete din viaţă zburând, 
Cu îngerii cei cu câte şase aripi împreună se află stând. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Sfântului Pavel 
Cântarea a 7-a 


Irmos: Cela ce ai întemeiat pământul întru început şi cerurile cu cuvântul le-ai 
întărit, bine eşti cuvântat în veci, Doamne, Dumnezeul părinților noştri. 


Cugetul trupului supunându-l Duhului, cuviosul strigă: Bine eşti cuvântat, Doamne 
Dumnezeul părinților noştri. 


Scăpând din cursele vrăjmaşului cuviosul, cu bucurie strigă: Bine eşti cuvântat, 
Doamne Dumnezeul părinților noştri. 


Toată văpaia patimilor călcând sihăstreşte cuviosul, strigă: Bine eşti cuvântat, 
Doamne Dumnezeul părinților noştri. 


A Născătoarei 


Cel ce ai făcut pe Fecioara, Cer şi dintr-însa ai strălucit ca soarele, bine eşti cu- 
vântat, Doamne Dumnezeul părinților noştri. 


Alt Canon, al Sfântului loan 
Cântarea a 7-a 


Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, cel ce bine este cuvântat şi Prea slăvit, a întins cinstitorilor de 
Dumnezeu tineri roua Duhului. 


Calea cea strâmtă ai ales mai de cinste, decât cea largă minunate, şi cu bucurie ai 
răbdat la porțile părinților tăi, înfruntându-te şi trudindu-te cu multe boli, de 
Dumnezeu fericite. 


Împodobitu-te-ai pe tine, înțelepte, cu prea frumoase suişuri, omorându-ţi cugetul 
trupului. Drept aceea te-ai mutat către cele cereşti, numărându-te pururea cu cetele 
cinstiților părinţi, vrednicule de minune. 

Slavă Tatălui şi Fiului şi Sfântului Duh. 
Încredinţându-te căilor care povăţuiesc către odihnă dumnezeiască, te-ai abătut de 
la prăpăstiile dracilor, fericite, fiind acoperit cu dumnezeiescul dar, şi strigând: 
Cela ce eşti binecuvântat şi prea proslăvit. 
Şi acum şi pururea şi în vecii vecilor. Amin (a Născătoarei de Dumnezeu) 
Lăudăm naşterea ta binecuvântată, prin care ne-am mântuit din osârdia cea de de- 
mult, şi pe tine te fericim de Dumnezeu fericită, pe care singură te-a iubit, Cel ce 
este binecuvântat şi proslăvit. 

Canonul Sfântului Pavel 
Cântarea a 8-a 
Irmos: Pe Împăratul slavei Cel fără de început, de care se înfricoşează Puterile 
cereşti, şi se cutremură cetele îngereşti, preoți lăudaţi-L, popoare prea înălțaţi-L 


întru toţi vecii. 


Râvnit-ai lui loan Mergătorului înainte, cugetătorule de Dumnezeu sihăstrind în 
pustie. Cu care împreună te-ai învrednicit a dobândi viaţa cea adevărat veşnică. 


Cu roua înfrânării ai stins de tot cuptoarele patimilor părintele nostru, cu bună 
credinţă strigând: Popoare prea înălțaţi pe Hristos în veci. 


Rai ai făcut cu adevărat pustiul strălucindu-te cu toată bunătatea într-însul. Drept 
aceea te-ai şi învrednicit desfătării Raiului. 


A Născătoarei 
Ca una ce ai îndrăzneală către Dumnezeu prea lăudată, Maica lui Dumnezeu, 
Marie, roagă-L pe Dânsul să ne mântuim de primejdii, cei ce te lăudăm pe tine cu 
credinţă. 

Alt Canon, al Sfântului loan 


Cântarea a 8-a 


Irmos: Pe Dumnezeu, care S-a pogorât... 

Țesându-ţi ţie însuţi loane haină ce nu se învecheşte, împestrită cu bunătăţi, te-ai 
îmbrăcat cu haină proastă, în chip de sărac petrecând la porțile părinților tăi. 


Fără prihană, ca alt lov înaintea porților ai pătimit rău ca în gunoi, suferind în- 
fruntările slugilor tale, înțelepte, chinuindu-te de foame şi de sete. Drept aceea ai 
moştenit Împărăţia cea de sus. 

Binecuvântăm pe Tatăl, şi pe Fiul şi pe Sfântul Duh, Domnul. 

Alt Avraam te-ai arătat, aducând ca pe un oaspete pe Treime la coliba ta, prin 
suişuri dumnezeieşti şi prin cugete curate şi prin sărăcie desăvârşit, slujindu-i Ei, 
fericite, întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 

Râu pururea curgător ni se izvorăşte nouă, celor ce năzuim la tine Preacurată, din 
care luând dar din destul, lăudăm naşterea ta prea curată, şi o prea înălțăm întru toţi 
Vecil. 

Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toți veci. 


Pe Dumnezeu, care S-a pogorât în cuptorul cel cu foc la tinerii evreieşti, şi văpaia 
întru răcoreală o a prefăcut, ca pe Domnul lăudaţi-L lucrurile, şi Il prea înălțaţi 
întru toţi vecii. 

Canonul Sfântului Pavel 


Cântarea a 9-a 


Irmos: Pe Cel nevăzut cu chip dumnezeiesc primindu-L, neispitită de nuntă Fe- 
cioară şi Maică, cu laude naşterea ta o slăvim. 


Ca pe o comoară înțelegătoare ascunsă, cuvioase, Dumnezeu te-a descoperit lui 
Antonie, iar nouă te-a arătat spre slavă şi veselie. 


Pironindu-te pe sineţi în frica lui Dumnezeu, cuvioase, şi săvârşindu-ţi viaţa cu 
grija morţii, te-ai învrednicit vieţii, părinte. 

Ca unul ce ai îndrăzneală către Dumnezeu, roagă-te pentru noi, care îți săvârşim cu 
credinţă această pomenire a ta, Pavele fericite. 


A Născătoarei 


Ceea ce ai zămislit pe Hristos cel fără început împreună cu Tatăl şi cu Duhul Sfânt, 
şi L-ai născut negrăit Fecioară, roagă-L ca să ne mântuim noi. 


Alt Canon, al Sfântului loan 
Cântarea a 9-a 
Irmos: Fiul Părintelui Celui... 
Strigai cuvioase: Puterea mea şi lauda îmi este Domnul, întru care biruiesc pe 
părtinitorul întunericului, nicicum nu mă tem de înşelăciunile lui cele din năluciri, 
privind prin gând numai frumuseţea cea dumnezeiască şi neapropiată. 
Ca un pământ gras cuvioase, a primit inima ta sămânţa cea cerească în brazdele 
gândului şi aduce roadă spic însutit, care hrăneşte sufletele tuturor celor ce te 
cinstesc pe tine cu credinţă, de Dumnezeu fericite. 
Fund împreună cu Stăpânul tău cuvioase şi luminându-te de acolo cu străluciri prea 
luminate, roagă-te loane minunate, să se dea dumnezeiască lumină celor ce cu 
credință săvârşesc pomenirea ta cea luminată. 
Slavă Tatălui şi Fiului şi Sfântului Duh. 
Sfințitu-te-a Domnul din pântece pe tine, fericite, şi către Dânsul ţi-ai îndreptat 
cărările tale, drept aceea te-ai numărat cu cuvioşii cei ce au vieţuit cu bună cre- 
dinţă, cu care împreună te îndestulezi de Dumnezeu, prea fericite. 
Şi acum şi pururea şi în vecii vecilor. Amin (a Născătoarei de Dumnezeu) 
Lăcaş luminii s-a făcut pântecele tău, prin care au văzut lumina cei ce şedeau întru 


întuneric. Pentru aceea te lăudăm pururea cu glasuri netăcute Maica lui Dumnezeu, 
şi cu dragoste te cinstim pe tine, nădejdea sufletelor noastre. 

Irmosul: Fiul Părintelui Celui fără de început, Dumnezeu şi Domnul, întrupându- 
Se din Fecioară, S-a arătat nouă, ca să lumineze cele întunecate şi să adune cele 
risipite. Pentru aceasta pe Născătoarea de Dumnezeu cea prea lăudată o mărim. 


Luminânda: 

Podobie: Femei auziţi... 

Indumnezeindu-te cu împărtăşirile cele către Dumnezeu, cuvioase, ai ajuns a fi 
dumnezeu după dar împreună cu Antonie, prea fericite. Cu care pomeneşte-ne 
sfinte pe noi cei ce săvârşim pomenirea ta cea purtătoare de lumină şi te cinstim cu 
dragoste, Pavele luminătorul sihaştrilor. 

Alta a lui loan: Ca alt Lazăr sărac petreceai la porţile părinților tăi cuvioase pă- 
rinte, strâmtorându-te într-o colibă mică, prea înțelepte; iar acum ai aflat lăcaş des- 
fătat împreună cu îngerii şi cu toţi sfinţii în ceruri, loane. 

Slavă Tatălui şi Fiului şi Sfântului Duh. 

Altă Luminândă: 

Lăsând dorul părinţilor şi bogăţia cea trecătoare, ţi-ai luat crucea ta părinte loane, 
şi cu osârdie ai urmat lui Hristos şi omorându-ţi patimile prin sihăstrie, te-ai suit 
către nepătimire, rugându-te pentru noi, de Dumnezeu purtătorule. 

Și acum şi pururea şi în vecii vecilor. (a Născătoarei de Dumnezeu) 

Prea lăudată Fecioară, tu ai născut pe Hristos, Vestitorul sfatului celui mare al Ta- 
tălui, pe Impăratul slavei. A căruia Cruce ridicând-o cuvioşii ŞI sihaştrii, au alergat 
după Dânsul; cu care împreună roagă-te neîncetat pentru noi, Născătoare de Dum- 
nezeu. 


A Crucii, a Născătoarei 


Cea cu totul nevinovată Mieluşea, văzând pe Hristos ca pe un Miel spânzurat pe 
Cruce, ca o Maică cu plângere tânguindu-se II slăvea. 


La Stihoavnă 
Stihirile din Octoih: 

Slavă Tatălui şi Fiului şi Sfântului Duh, a Sfântului Pavel, glas 8 


Mulţimile călugărilor pe tine îndreptătorul te cinstim, Pavele părintele nostru, că 
prin tine pe cărarea cea dreaptă cu adevărat a umbla, am cunoscut. Fericit eşti că 
lui Hristos ai slujit, şi ai biruit puterea vrăjmaşului. Cela ce eşti cu îngerii împreună 
vorbitor, cu drepţii şi cu cuvioşii împreună locuitor, cu care roagă-te Domnului, să 
miluiască sufletele noastre. 


Și acum şi pururea şi în vecii vecilor. (a Născătoarei de Dumnezeu) 


Curată Fecioară, uşa Cuvântului, Maica Dumnezeului nostru, roagă-te să ne mân- 
tuim noi. 


A Crucii, a Născătoarei 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumne-zeu 
sfântă casă. Să strigăm credincioşii, pe Gavriil având începător cetelor: cea plină 
de dar bucură-te, cu tine este Domnul, cel ce dă lumii prin tine mare milă. 


Ce priveală este aceasta ce se vede care se arată ochilor mei o Stăpâne! Cel ce ţii 
toată zidirea, Te spânzuri pe lemn şi Te omori, cela ce dai viaţă tuturor, Născă- 
toarea de Dumnezeu plângând zicea, când a văzut înălțat pe Cruce pe Cel ce a 
strălucit negrăit dintr-însa Dumnezeu şi Om. 


Și cealaltă slujbă a Utreniei după rânduială şi Otpustul. 
La Liturghie 


Fericirile din Canonul Sfântului Pavel, Cântarea a 3-a pe 4, Şi din Canonul 
Sfântului loan, Cântarea a 6-a pe 4. Prochimen, glas 8: Lăuda-se-vor cuvioşii întru 
mărire... Stih: Cântaţi Domnului cântare nouă... Apostol, către Galateni: Fraţilor, 
roada Duhului... Aliluia, glas 8: Fericit bărbatul care se teme de Domnul... Stih: 
Puternică pe pământ va fi sămânţa lui... Evanghelia de la Matei: Zis-a Domnul uce- 
nicilor Săi: Toate îmi sunt date Mie de la Tatăl Meu... Chinonicul: Întru pomenirea 
veşnică va fi dreptul... 


Cade-se a şti: Că dintru această zi, începem a cânta în Biserică şi jumătăţile 
ceasurilor. Asemenea şi Canoanele Născătoarei de Dumnezeu cele rânduite la Pa- 
vecerniță şi două Canoane din Octoih la Utrenie; asemenea de astăzi înainte (în 

zilele sfinţilor ce se prăznuiesc) cântăm Catavasiile: Pământul cel roditor... până la 
odovania praznicului Intâmpinăru Domnului. 

Canon de rugăciune către Sfântul cuvios Pavel Tebeul 


Canon de rugăciune către Sfântul cuvios Pavel Tebeul - 15 ianuarie - slujitor Dani: 
https://www.youtube.com/watch?y=07fTJcw90jk 


2 5 e 


Troparul Sfântului cuvios Pavel Tebeul, glasul 1: Locuitor pustiului, înger în trup 
şi de minuni făcător te-ai arătat, purtătorule de Dumnezeu, părintele nostru Pavel. 
Cu postul, cu privegherea şi prin rugăciune primind daruri cereşti, tămăduieşti pe 
cei bolnavi şi sufletele celor ce aleargă la tine cu credinţă. Slavă Celui ce ţi-a dat 
ție putere; Slavă Celui ce te-a încununat pe tine; Slavă Celui ce lucrează prin tine 
tuturor tămăduiri. 


facere a lui loan monahul 
Cântarea 1 


Irmos: Să cântăm Domnului, Celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Stih: Sfinte cuvioase părinte Pavel, roagă-te lui Dumnezeu pentru noi. 

Adunându-ne, credincioşilor, să cinstim cu cântări, după datorie, pe Sfântul Pavel, 
purtătorul de Dumnezeu, ca pe o podoabă a sihaștrilor. 


Stih: Sfinte cuvioase părinte Pavel, roagă-te lui Dumnezeu pentru noi. 


Făcutu-te-ai întâi cetăţean al pustiului, pururea lăudate Pavel, arătându-te prin 
sihăstrie moştenitor al Impărăţiei Cerurilor. 


Stih: Sfinte cuvioase părinte Pavel, roagă-te lui Dumnezeu pentru noi. 


Cu totul curăţindu-te pe tine însuţi, prin înfrânare, prea fericite, te-ai arătat locaş lui 
Dumnezeu şi cu îngerii împreună locuitor. 


Stih: Preasfântă Născătoare de Dumnezeu, miluieşte-ne pe noi. 


Născătoare de Dumnezeu Preacurată, ceea ce mai presus de fire ai născut, Intrupat, 
pe Cuvântul cel Veşnic şi mai presus de toate, pe tine te lăudăm. 


Cântarea a 3-a 


Irmos: Cel ce ai întărit cu cuvântul cerurile şi pământul l-ai întemeiat pe ape 
multe, întăreşte-mă către cântarea Slavei Tale, Doamne. 


Stih: Sfinte cuvioase părinte Pavel, roagă-te lui Dumnezeu pentru noi. 


Aţintindu-ţi ochiul sufletului către Dumnezeu, pe Dânsul L-ai iubit, părinte, urând 
cele pământeşti şi viaţă îngerească petrecând. 


Stih: Sfinte cuvioase părinte Pavel, roagă-te lui Dumnezeu pentru noi. 


Cu razele faptelor bune ai alungat, în chip lămurit, negura patimilor, părinte, 
primind în inima ta luminarea Duhului. 


Stih: Sfinte cuvioase părinte Pavel, roagă-te lui Dumnezeu pentru noi. 


Hrănindu-te cu pâinea cea cerească, ca odinioară Ilie prin corb, ai scăpat de Izabela 
cea închipuită la acoperământul lui Hristos. 


Stih: Preasfântă Născătoare de Dumnezeu, miluieşte-ne pe noi. 

Împăratul Slavei şi Făcătorul, înroşindu-Și mantia Sa din roşeala sângiurilor Năs- 
cătoarei de Dumnezeu, ca de purpură a făcut-o în chip tainic. 


Cântarea a 4-a 

Irmos: Cuvinte, din munte umbros, din singura Născătoare de Dumnezeu, cu 
dumnezeiască vedere proorocul mai înainte a cunoscut că te vei Întrupa şi 
cutremurându-se, slăvea Puterea Ta. 


Stih: Sfinte cuvioase părinte Pavel, roagă-te lui Dumnezeu pentru noi. 


Fiind zidit în Casa lui Dumnezeu, ai odrăslit buna rodire a faptelor bune şi răzvră- 
tirile trupului le-ai veştejit, cu sihăstria ta. 


Stih: Sfinte cuvioase părinte Pavel, roagă-te lui Dumnezeu pentru noi. 


Cu focul dragostei lui Hristos ai ars spinii patimilor şi pe tine te-ai arătat, părinte, 
locaş Duhului. 


Stih: Sfinte cuvioase părinte Pavel, roagă-te lui Dumnezeu pentru noi. 


Cu toiagul vieţii tale celei îmbunătăţite ai alungat patimile, ca pe nişte fiare. Pentru 
aceasta, la moartea ta, fiarele s-au adunat ca să te îngroape. 


Stih: Preasfântă Născătoare de Dumnezeu, miluieşte-ne pe noi. 

Mantie de porfiră tainică s-a ţesut Dumnezeului tuturor din prea curatele tale 
sângiuri, Născătoare de Dumnezeu; cu care împodobindu-Se, ne-a unit pe noi cu 
Dumnezeu Tatăl. 


Cântarea a 5-a 


Irmos: Rugându-ne, strigăm Ţie, Doamne: mântuieşte-ne pe noi, că Tu eşti 
Dumnezeul nostru şi în afară de Tine, pe altul nu ştim. 


Stih: Sfinte cuvioase părinte Pavel, roagă-te lui Dumnezeu pentru noi. 


In cântări şi în postiri trăind, în rugăciuni şi în privegheri fericite, la Dumnezeu te- 
ai sălăşluit, cuvioase părinte Pavel. 


Stih: Sfinte cuvioase părinte Pavel, roagă-te lui Dumnezeu pentru noi. 

Viaţa ta întru Domnul a fost prea cinstită, prea fericite Pavel şi îngroparea ta 
minunată. 


Stih: Sfinte cuvioase părinte Pavel, roagă-te lui Dumnezeu pentru noi. 


Săvârşind călătoria nevoinţeior tale, cuvioase, ai ajuns asemenea Puterilor celor de 
sus, părinte. 


Stih: Preasfântă Născătoare de Dumnezeu, miluieşte-ne pe noi. 


Și după naştere te lăudăm pe tine, Fecioară, Născătoare de Dumnezeu, că tu ai 
născut cu Trup, în lume, pe Dumnezeu Cuvântul. 


Cântarea a 6-a 


Irmos: Haină luminoasă dă-mi mie, Cel ce Te îmbraci cu lumina ca şi cu o haină, 
Mult Milostive Hristoase Dumnezeul nostru. 


Stih: Sfinte cuvioase părinte Pavel, roagă-te lui Dumnezeu pentru noi. 


Intinzându-ţi mâinile spre Dumnezeu, sufletul tău, cuvioase, l-ai dăruit Lui, bine- 
plăcând Lui, ziua şi noaptea. 


Stih: Sfinte cuvioase părinte Pavel, roagă-te lui Dumnezeu pentru noi. 


Adormirea ta au mărit-o Oştile îngerilor, cetele proorocilor şi ale Sfinților apostoli, 
cuvioase părinte. 


Stih: Sfinte cuvioase părinte Pavel, roagă-te lui Dumnezeu pentru noi. 


Scăpând de furtuna patimilor, cuvioase, cu nevoinţa sihăstriei celei desăvârşite, te- 
al îndreptat la limanul cel neînviforat al lui Hristos. 


Stih: Preasfântă Născătoare de Dumnezeu, miluieşte-ne pe noi. 


Ceea ce ai născut, numai prin cuvânt, pe Cuvântul Intrupat, te rugăm, Fecioară, 
izbăveşte de cursele vrăjmaşului sufletele noastre. 


Condac, glasul al 2-lea: Săvârşind trecerea cea secetoasă a vieţii, purtătorule de 
Dumnezeu, ai cufundat pe vrăjmaşii cei netrupeşti cu căinţa lacrimilor tale, 

cuvioase Pavel, părintele nostru; şi primind har de minuni, roagă-te neîncetat 
pentru noi. 


Cântarea a 7-a 


Irmos: Cel ce întru început ai întemeiat pământul şi cerurile cu cuvântul le-ai 
întărit, bine eşti cuvântat în veci, Doamne, Dumnezeul părinţilor noştri. 


Stih: Sfinte cuvioase părinte Pavel, roagă-te lui Dumnezeu pentru noi. 


Cugetul trupului supunându-l Duhului, cuviosul striga: bine eşti cuvântat în veci 
Doamne, Dumnezeul părinților noştri. 


Stih: Sfinte cuvioase părinte Pavel, roagă-te lui Dumnezeu pentru noi. 


Scăpând din cursele vrăjmaşului, cuviosul, cu bucurie striga: bine eşti cuvântat în 
veci Doamne, Dumnezeul părinților noştri. 


Stih: Sfinte cuvioase părinte Pavel, roagă-te lui Dumnezeu pentru noi. 


Toată văpaia patimilor călcând sihăstreşte, cuviosul striga: bine eşti cuvântat în 
veci Doamne, Dumnezeul păruiților noştri. 


Stih: Preasfântă Născătoare de Dumnezeu, miluieşte-ne pe noi. 


Cel ce ai făcut pe Fecioara cer şi dintr-însa ai Strălucit ca soarele, bine eşti cu- 
vântat în veci Doamne, Dumnezeul părinților noştri. 


Cântarea a 8-a 

Irmos: Pe Împăratul Slavei Cel fără de început, de care se înfricoşează Puterile 
Cereşti şi se cutremură cele îngereşti, preoţi lăudaţi-L, popoare prea înălțaţi-L întru 
toţi vecii. 

Stih: Sfinte cuvioase părinte Pavel, roagă-te lui Dumnezeu pentru noi. 


Râvnit-ai lui loan Inaintemergătorul, de Dumnezeu înţelepțite, sihăstrind în pustiu. 
Impreună cu care te-ai învrednicit a dobândi viaţa cea cu adevărat veşnică. 


Stih: Sfinte cuvioase părinte Pavel, roagă-te lui Dumnezeu pentru noi. 

Ca roua înfrânării ai stins de tot cuptoarele patimilor, părintele nostru, cu dreaptă 
credinţă strigând: popoare prea înălţaţi pe Hristos în veci. 


Stih: Sfinte cuvioase părinte Pavel, roagă-te lui Dumnezeu pentru noi. 


Rai ai făcut, cu adevărat, pustiul, înfrumuseţându-te cu toată fapta bună într-însul. 
Drept aceea te-ai şi învrednicit de desfătarea Raiului. 


Stih: Preasfântă Născătoare de Dumnezeu, miluieşte-ne pe noi. 

Ca ceea ce ai îndrăzneală către Dumnezeu, prea lăudată Maica lui Dumnezeu, 
Marie, pe Acesta roagă-L să izbăvească de primejdii pe cei ce te lăudăm pe tine, cu 
credinţă. 


Cântarea a 9-a 


Irmos: Pe Cel Nevăzut cu Chip Dumnezeiesc primindu-L, neispitită de nuntă 
Fecioară şi Maică, cu laude mărim naşterea ta. 


Stih: Sfinte cuvioase părinte Pavel, roagă-te lui Dumnezeu pentru noi. 


Ca pe o comoară duhovnicească ascunsă, cuvioase, Dumnezeu te-a descoperit 
Sfântului Antonie, iar nouă te-a arătat spre mărire şi veselie. 


Stih: Sfinte cuvioase părinte Pavel, roagă-te lui Dumnezeu pentru noi. 


Pironindu-te pe tine însuţi în frica lui Dumnezeu, cuvioase şi cu grija de moarte 
săvârşindu-ţi viaţa, de viaţă te-ai învrednicit, părinte. 


Stih: Sfinte cuvioase părinte Pavel, roagă-te lui Dumnezeu pentru noi. 


Ca unul ce ai câştigat îndrăzneală către Dumnezeu, roagă-te pentru cei ce cu 
credinţă săvârşesc această pomenire a ta, Sfinte prea fericite Pavel. 


Stih: Preasfântă Născătoare de Dumnezeu, miluieşte-ne pe noi. 


Ceea ce ai zămislit pe Hristos, Cel ce este fără de început împreună cu Tatăl şi cu 
Duhul Sfânt şi în chip de negrăit L-ai născut. Fecioară, roagă-L să ne mântuim noi. 

Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, Cel ce ai înviat 
din mormânt la Unul Dumnezeul nostru. 


Urând desfătănile lumii, din inimă şi iubind din suflet numai pe Dumnezeu, Sfinte 
prea cuvioase Pavel, ai luat în stăpânire pustiul ca pe o cetate de locuit; şi 
închinându-ți timpul cugetării celor adânci şi stăruitoare, te-ai arătat ca un înger 
vieţuind în trup. Pentru aceasta te cinstim. 


Sedelna Preasfintei Născătoare de Dumnezeu, glasul al 3-lea. Podobie: De fru- 
museţea fecioriei tale şi de prea luminată curăția ta Gavriil mirându-se, a strigat ție, 
Născătoare de Dumnezeu: Ce laudă vrednică voi aduce ţie? Sau cum te voi numi 
pe tine? Nu mă pricep şi mă minunez! Pentru aceasta, precum mi s-a poruncit, strig 
ție: Bucură-te, ceea ce eşti plină de har. 


Ca o vie nelucrată, Fecioară, Strugurele cel prea frumos ai odrăslit, Cel ce izvo- 
răşte nouă Vinul mântuirii, care veseleşte sufletele şi trupurile tuturor. Pentru 
aceasta, pe tine, ca pe o pricinuitoare a bunătăţii, fericindu-te pururea, împreună cu 
îngerul strigăm ție: Bucură-te cea plină de daruri. 


Sedelna Sfintei Cruci şi a Preasfintei Născătoare de Dumnezeu, glasul al 3-lea. 
Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Curata, cea neispitită de nuntă şi Maica Ta Hristoase, văzându-Te pe Tine mort, 
spânzurat pe Lemn, ca o Maică plângând grăia: pentru ce Ţi-a răsplătit Ție aşa 
adunarea iudeilor, cea fărădelege şi nemulțumitoare, care s-a bucurat de multele şi 
marile Tale daruri, Fiul meu? Laud îngăduinţa Ta cea dumnezeiască. 

Acatistul cuviosului părinte Pavel Tebeul 


Acatistul cuviosului părinte Pavel Tebeul (15 ianuarie): 


https://www.academia.edu/68381362/Acatistul_cuviosului_p % C4% 83rinte_Pavel_Tebeul 
15_ianuarie 


https://archive.org/details/ac._20240128 


https://www.slideshare.net/slideshows/acatistul-cuviosului-printe-pavel-tebeul-15- 


ianuarie/265879552 


2 o e 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Cu ce cununi de laude vom împodobi prăznuirea cea minunată a celui care a fost 
cel dintâi locuitor al pustiei celei mai dinlăuntru, stâlpul cel de foc al rugăciunii 
care a luminat întunericul pustiei şi aprinde și în pustia inimii noastre făclia 
rugăciunii sale, ca să cântăm: Bucură-te, Sfinte părinte Pavel, podoaba pustiei! 


Icosul 1 

Fiind robit de lăcomia cea de averi, cumnatul tău cugeta cum să te dea în mâinile 
prigonitorului Deciu și să ia partea de moștenire cuvenită ţie, dar tu, Sfinte Pavel, 
ai încredințat toată nădejdea ta Celui Bogat în milostivire, aşteptând de la EI 
izbăvirea; de aceea, noi te lăudăm cu glasuri de cântări ca acestea: 

Bucură-te, că nu te-ai biruit de iubirea de averi pământeşti; 

Bucură-te, că în mâinile Domnului ai dat toată viaţa ta; 

Bucură-te, că aşteptai izbăvire de la Părintele îndurărilor; 

Bucură-te, căci în rugăciuni fierbinţi adesea petreceai,; 

Bucură-te, că inima ta aștepta cu dor chemarea Domnului; 

Bucură-te, că ai voit a te lepăda de deşertăciunile lumii; 

Bucură-te, că te minunai de răbdarea cea mare a mucenicilor; 

Bucură-te, ostaş al lui Hristos îngrădit cu sabia rugăciunii; 

Bucură-te, crin neveştejit ascuns pe muntele înalt al pustiei; 

Bucură-te, sălaș al smereniei luminat de raza Duhului; 

Bucură-te, că ai ales de bună voie sărăcia Celui care a sărăcit pentru noi; 
Bucură-te, că ai viețuit ca un înger în trup, hrănindu-te cu mana rugăciunii; 
Bucură-te, Sfinte părinte Pavel, podoaba pustiei! 


Condacul 2 

Cunoscând că lumea este plină de deşertăciuni şi de curse care ne împiedică a urma 
calea dreaptă a mântuirii, ai lăsat averea ta în mâna celui care te prigonea pentru 
aceasta şi ai alergat la limanul pustiei, cântând Celui care te-a luminat: Aliluia! 


Icosul 2 

O peşteră te-a primit pe tine cu bucurie, iar prin lumina rugăciunii o ai arătat pe 
aceasta palat în care S-a odihnit Cel care S-a arătat lumii prunc în peşteră, ca noi să 
te mărim cu laude ca acestea: 

Bucură-te, că ai iubit mai mult sărăcia peşterii; 

Bucură-te, că te-ai rugat pentru prigonitorul tău; 

Bucură-te, că necazul l-ai arătat pricină de desăvârşire; 

Bucură-te, că un corb te hrănea pe tine cu pâine; 

Bucură-te, că te adăpai din izvorul rugăciunii curate; 

Bucură-te, că prin smerenie ai biruit pe vrăjmașul cel trufaș; 

Bucură-te, pildă neîncetată de nevoinţă în rugăciune; 

Bucură-te, că pustia ţi-ai făcut-o prietenă nedespărțită; 

Bucură-te, că în cele mai dinlăuntru ale pustiei te-ai odihnit; 

Bucură-te, că sălbăticia fiarelor o ai îmblânzit cu rugăciunea; 

Bucură-te, că pustia inimii o ai arătat bogat roditoare în virtuţi; 

Bucură-te, că erai luminat de raza cea nevăzută a Duhului; 

Bucură-te, Sfinte părinte Pavel, podoaba pustiei! 


Condacul 3 
In sălbăticia pustiei adăpostindu-te, ai supus toată sălbăticia patimilor şi te-ai făcut 


vas ales al înţelepciunii lui Hristos, revărsând cântări de: Aliluia! 


Icosul 3 


XP PP 2 0 E E 3 IP IP 3 3 E IE II E E XX 
Xp XP XP IP 3 3 E 2 2 e IP 3 3 2 E 0 E IP 3 II XXX 


Ar De dr dr dr de Dr dr de de Dr dr dr De de dr dr A de dr dr A A 


Jr De De de De Dr De e De De de De Dr Dr De De De De De e de e Ar A d 


XP PP 2 0 IE IE IP IP 3 3 E IE II E E XX 


Cu liniştea pustiei te-ai unit şi în liniștea sufletului tău, părinte Pavel, se auzea doar 
izvorul rugăciunii tale neîncetate, din care adapă şi pe cei care îţi aduc picături de 
laude ca acestea: 

Bucură-te, carte nescrisă a tainelor rugăciunii; 

Bucură-te, cel dintâi luceafăr iubitor al pustiei; 

Bucură-te, că prin tăcere ai aflat desăvârşit pe Cuvântul; 

Bucură-te, că ai luminat cămara inimu tale cu razele rugăciunii neîncetate; 
Bucură-te, vas al alegerii întru care S-a odihnit Hristos; 

Bucură-te, că te-ai împrietenit cu tăcerea pustiei; 

Bucură-te, că ai ascultat glasul adâncurilor Duhului; 

Bucură-te, că ai fugit de faţa oamenilor ca să vezi Faţa lui Dumnezeu; 

Bucură-te, că în oglinda rugăciunii ai văzut biruinţa lui Hristos; 

Bucură-te, că taberele demonilor le-ai alungat cu focul rugăciunii; 

Bucură-te, că tainele Taborului ţi s-au descoperit pe muntele inimii; 

Bucură-te, că pe treptele sărăciei ai dobândit comoara rugăciunii; 

Bucură-te, Sfinte părinte Pavel, podoaba pustiei! 


Condacul 4 

Şi fiarele şi păsările cerului slujeau ție, Sfinte Pavel, după porunca lui Dumnezeu, 
căci ai păzit desăvârşit porunca Lui, lăsând toate cele din lume pentru Împăratul 
ceresc, căruia toate Puterile cerești Îi cântă: Aliluia! 


Icosul 4 

Domnul a descoperit robului Său, cuviosului Antonie, după multă stăruință în 
rugăciune, că mai are un rob al Său mai încercat în nevoinţa pustnicească, şi ma- 
rele Antonie a alergat ca un cerb însetat spre peştera ta, povăţuit fiind de mâna 
nevăzută a Stăpânului și strigând ţie: 

Bucură-te, că pe toți ai întrecut cu nevoinţa pustnicească; 

Bucură-te, munte ascuns de ochii omeneşti în munte înalt; 

Bucură-te, că te-ai depărtat cu totul de orice vedere omenească; 

Bucură-te, că nici un om nu a tulburat nevoinţele tale nevăzute; 

Bucură-te, că în sânurile pustiei ai aflat mângâiere duhovnicească; 

Bucură-te, că toate cele lumești ai părăsit şi ai câştigat bogăţia cea cerească; 
Bucură-te, că ai disprețuit desfătările vieţi pământești; 

Bucură-te, că ai biruit pe balaurul mândriei; 

Bucură-te, că ai alungat cu fulgerul rugăciunii pe vrăjmașul nevăzut; 

Bucură-te, că asemenea îngerilor te-ai făcut cu strălucirea virtuților; 

Bucură-te, stâlp de foc ascuns de vederea omenească; 

Bucură-te, cununa iubitorilor pustiei; 

Bucură-te, Sfinte părinte Pavel, podoaba pustiei! 

Condacul 5 

Cu puţin înainte de fericita ta adormire, Sfinte Pavel, a venit la tine povăţuit de 
Domnul, marele Antonie care foarte s-a bucurat de aflarea ta, mulţumind Domnu- 
lui în cântări de: Aliluia! 


Icosul 5 

Slujind de primejdia slavei deşarte, te-ai păzit a vorbi cu oamenii şi mult a stăruit 
cuviosul Antonie, ca să-i deschizi ușa şi să-l primeşti în peştera ta cea smerită; dar 
biruindu-te de dragostea cea de frați, i-ai deschis acestuia şi uşa peşterii şi uşa 
cămării inimii tale, el lăudându-te așa: 

Bucură-te, stâlpul cel neclintit al pustiei; 

Bucură-te, adânc nemăsurat de smerenie; 

Bucură-te, gonitorul slavei deşarte; 

Bucură-te, cămară sfințită a virtuților; 

Bucură-te, oglindă sfințită a pustnicilor; 

Bucură-te, biruitorule asupra patimilor firii; 

Bucură-te, liniștea celor tulburați de ispite; 

Bucură-te, mare rugător pentru pacea lumii; 

Bucură-te, mângâierea cea tainică a pustiei,; 

Bucură-te, blândeţe mai presus de închipuire; 

Bucură-te, părtașule al tainelor cerești; 

Bucură-te, cunună a iubitorilor de rugăciune; 

Bucură-te, Sfinte părinte Pavel, podoaba pustiei! 


Condacul 6 
Deschis-ai uşa marelui Antonie şi cu lacrimi l-ai sărutat ca pe un frate în Hristos, 
păzind în cămara inimii neîncetata cântare de: Aliluia! 


Icosul 6 

Numele Sfântului Antonie şi nevoinţa lui ţi s-au descoperit de la Duhul Sfânt, care 
te-a înţelepţit a şi-l lăuda pe acesta, căci cu adevărat mult s-a ostenit spre slava lui 
Dumnezeu; însă noi, întru nepricepere, îţi cântăm ţie așa: 

Bucură-te, locuitor înţelept al pustiei; 

Bucură-te, carte nescrisă a luptelor duhovniceşti; 

Bucură-te, hotar nestrămutat al credinței; 

Bucură-te, casă împodobită cu darurile Duhului; 

Bucură-te, dulce mângâiere a celor cuprinși de întristare; 

Bucură-te, floare prea rară a pustiei; 

Bucură-te, liniştea celor învăluiţi de pustie; 

Bucură-te, scut împotriva atacurilor celui rău; 

Bucură-te, că soare luminător al întregii lumi pe Sfântul Antonie ai numit; 


Bucură-te, că pe el gură a lui Dumnezeu l-ai numit; 
Bucură-te, că te-ai bucurat de nevoinţele marelui părinte; 
Bucură-te, Sfinte părinte Pavel, podoaba pustiei! 


Condacul 7 


Socotindu-te încărcat de bătrâneţe, dar şi de păcate, te-ai smerit înaintea părintelui 
Antonie, însă înaintea Domnului erai ca un înger în trup, lăudându-L neîncetat în 


cântări de: Aliluia! 


Icosul 7 


Intrebat-ai părinte Pavel, despre starea neamului omenesc, voind a cunoaşte dacă 
mai sunt prigoniri asupra creştinilor şi mult te-ai bucurat cu duhul de pacea 
Bisericii; bine ştiind că pentru ale tale rugăciuni Domnul păzea lumea de cum- 


plitele prigoane, te lăudăm pe tine aşa: 

Bucură-te, făclie nestinsă a rugăciunii pentru lume; 
Bucură-te, că te-ai împrietenit cu singurătatea pustiei; 
Bucură-te, că te-ai cufundat în adâncurile neajunse; 
Bucură-te, că te-ai făcut sălaş al păcu lui Hristos; 
Bucură-te, că ai biruit toate cugetele omenești; 

Bucură-te, că te-ai depărtat cu totul de lume; 

Bucură-te, că nu ai încetat a te ruga pentru pacea creştinilor; 
Bucură-te, că ai slujit lui Hristos cu toată inima; 
Bucură-te, că ai alungat din pustia inimii fiarele patimilor; 
Bucură-te, scară prin care ajungem la cer; 

Bucură-te, cărare a sfinţeniei adevărate; 

Bucură-te, izvor nesecat de rugăciune; 

Bucură-te, că te-ai bucurat de pacea Bisericii; 

Bucură-te, Sfinte părinte Pavel, podoaba pustiei! 


Condacul 8 


Pustia ca o maică a întins braţele să te primească pe tine, Sfinte părinte Pavel, care 


cu dorul rugăciunii mângâindu-te, cântai: Aliluia! 


Icosul 8 


Un corb trimis de Dumnezeu a adus vouă o pâine, ca să mâncaţi și să vă veseliţi, 
lăudând pe Cel care dă hrană la tot trupul şi care ne hrănește şi pe noi cu fărâmituri 


de cântări ca acestea: 
Bucură-te, că v-aţi ospătat duhovnicește; 
Bucură-te, că şi de hrana trupească Domnul s-a îngrijit; 

Bucură-te, că te-ai hrănit cu pâinea cuvântului; 
Bucură-te, că te-ai lămurit în cuptorul ispitelor; 
Bucură-te, că aţi mulţumit Domnului pentru hrană; 
Bucură-te, că ţi-ai întărit inima cu pâine; 
Bucură-te, că ai biruit taberele demonilor; 
Bucură-te, surpătorul ispitelor de multe feluni; 
Bucură-te, oglinda viețuirii sihăstrești; 

Bucură-te, icoană a smereniei curate; 

Bucură-te, rugătorule pentru sufletele noastre; 
Bucură-te, vasul cel ales al pustiei; 

Bucură-te, Sfinte părinte Pavel, podoaba pustiei! 


Condacul 9 

Din multa smerenie pe marele Antonie îl îndemnai Sfinte Pavel, a binecuvânta şi a 
frânge pâinea, iar inima ta se hrănea din destul din pâinea iubirii duhovniceşti, cu 
care hrăneşte şi pe cei care cântă Domnului: Aliluia! 


Icosul 9 

Pâinea singură s-a frânt prin mijloc şi v-aţi hrănit cu aceasta, dând slavă şi 
mulțumire Celui care trupul Său ne-a dat spre hrană, ca să ne depărtăm noi de 
hrana cu paiele păcatelor şi să te lăudăm pe tine aşa: 

Bucură-te, că te-ai bucurat de pâinea cuvântului dumnezeiesc; 

Bucură-te, că ai fost povăţuit de mâna Domnului la cele cereşti; 

Bucură-te, că taina viețuirii tale o ai descoperit marelui Antonie; 

Bucură-te, odihna monahilor iubitori de pustie; 

Bucură-te, acoperământul celor goi de nădejde; 

Bucură-te, întărirea celor gârboviți de neputinţe; 

Bucură-te, crinul cel înţelegător al pustiei; 

Bucură-te, că ne hrănești cu îndurările milei Domnului; 

Bucură-te, că ne soleşti vreme de pocăință; 

Bucură-te, odihna sufletelor tulburate de păcat; 

Bucură-te, înțelepțirea cea tainică a rugătorilor; 

Bucură-te, munte duhovnicesc al credinței; 

Bucură-te, Sfinte părinte Pavel, podoaba pustiei! 


Condacul 10 

Apă curată şi dulce aţi băut din izvorul cel binecuvântat, cu mintea cugetând la 
Izvorul vieţii noastre, cu picăturile milostivirii căruia adapă Sfinte Pavel, şi pe cei 
care sunt însetaţi a-l aduce Lui laude ca acestea: Aliluia! 

Icosul 10 


Vestea apropierii adormirii tale cu trupul o ai descoperit Sfântului Antonie, care 
foarte se tânguia de pierderea unui stâlp al rugăciunii pentru lume, iar noi mergerea 


ta în Împărăţia Sfinţilor lăudând îţi cântăm aşa: 
Bucură-te, că te bucurai de mergerea la Domnul Hristos; 
Bucură-te, că ai potolit întristarea marelui Antonie; 
Bucură-te, că sufletul ţi-ai pregătit pentru cele cereşti; 
Bucură-te, fântână a rugăciunii curate; 

Bucură-te, liman de scăpare al celor tulburaţi; 
Bucură-te, pildă de vieţuire în turnul nevoinţelor; 
Bucură-te, uşă prin care ajungem la cer; 

Bucură-te, căci cu aripile rugăciunii ai zburat la Hristos; 
Bucură-te, că bucurie ai făcut cetelor îngereşti; 
Bucură-te, că țarina inimii tale a rodit însutit,; 

Bucură-te, făclie nestinsă a rugăciunii pentru lume; 
Bucură-te, odihna sufletelor celor smerite; 

Bucură-te, Sfinte părinte Pavel, podoaba pustiei! 


Condacul 11 


Mai înainte de adomirea ta părinte Pavel, ai spus marelui Antonie că se cuvine a le 
căuta mai întâi pe ale aproapelui şi a fi de folos fraților care au nevoie de el, ca toți 


să cânte într-un glas Domnului: Aliluia? 


Icosul 11 


Trimis-al la mănăstire pe Sfântul Antonie, ca să îţi aducă mantia episcopului 
Atanasie, ca fără tulburare sufletul tău să se ducă la Domnul; trimite nouă Sfinte 
Pavel, mantia rugăciunii tale, ca să fim păziţi de săgețile celui rău şi să îți cântăm 


aşa: 
Bucură-te, mantie prea dorită a pustnicilor; 
Bucură-te, că ai purtat haină împletită cu frunze de finic; 


Bucură-te, mantie a rugăciunii ţesute din gânduri smerite; 


Bucură-te, căci ai defărmat cu totul cele pământeşti; 


Bucură-te, că te-ai într-armat cu dragostea cea dumnezeiască; 


Bucură-te, că nu ai slujit patimilor trupului; 
Bucură-te, că te-ai îngrijit de haina sufletului; 
Bucură-te, că ai împodobit-o cu razele rugăciunii; 
Bucură-te, că te înduri de cei disprețuiţi; 
Bucură-te, că te milostiveşti de cei căzuţi; 
Bucură-te, înger în trup slujind rugăciunii; 
Bucură-te, căci ai plecat cu bucurie la cer; 

Bucură-te, Sfinte părinte Pavel, podoaba pustiei! 


Condacul 12 

Cu frunze de finic ai îmbrăcat trupul tău părinte, iar pe noi, cei care suntem smo- 
chini fără de roade, cu suflete acoperite doar de frunzele păcatelor, ne înțelepțeşte a 
lucra cele spre mântuire, strigând Domnului: Aliluia? 

Icosul 12 

Văzut-a Sfântul Antonie după adomirea ta, părinte Pavel, sufletul tău înconjurat de 
cete îngerești şi de soboare de prooroci şi apostoli, care te cinsteau pe tine cu 
cântări ca acestea: 

Bucură-te, moştenitorule al darurilor Luminii; 

Bucură-te, că îngeri au venit cu veselie să te ia; 

Bucură-te, că de tine s-au bucurat soboarele proorocilor; 

Bucură-te, că ceata apostolilor te-a primit întru odihna Treimu; 

Bucură-te, că de petrecerea ta s-au minunat cetele mucenicilor; 

Bucură-te, că doi lei au săpat ție groapă spre înmormântare; 

Bucură-te, turn sfințit al rugăciunii curate; 

Bucură-te, iubitorule al vieţii neprihănite; 

Bucură-te, rugătorule neîncetat pentru pacea lumii; 

Bucură-te, canonul cel prea dorit al pustnicilor; 

Bucură-te, odihna celor iubitori de pustie; 

Bucură-te, Sfinte părinte Pavel, podoaba pustiei! 


Condacul 13 (de trei ori) 

O, Sfinte părinte Pavel, podoaba pustiei, cel care ai părăsit toate cele din lume, ca 
să câştigi Împărăţia cea de sus, mijloceşte-ne nouă de la Mântuitorul Hristos, 
iertarea păcatelor, smerenie, pace şi mare milă, ca să se umple şi pustia inimilor 
noastre de cântările îngereşti de: Aliluia! 

Rugăciune 


O, Sfinte părinte Pavel, cel ce te-ai arătat stăpân al pustiei pe care o ai mângâiat cu 
neîncetatele tale rugăciuni, caută cu milostivire şi peste noi, cei cu inimi pustiite de 
viforul păcatului şi soleşte nouă de la Hristos Domnul pace şi mare milă. 


Semințele rugăciunii tale să aducă şi în inimile noastre, cu ploaia Duhului Sfânt, 
rod bogat spre a potoli foamea cea duhovnicească a sufletului. 


Taberele demonilor ai biruit cu săgețile smeritei cugetări şi ai stins săgețile de foc 
ale vrăjmaşilor cu ploaia virtuţilor tale, cu care stinge şi focul patimilor sufletului 
nostru. 


Furtuna necazurilor noastre o opreşte cu razele rugăciunii tale, ca să vedem şi noi 
strălucind pe cerul inimii noastre pe Soarele dreptății. 


Toată slava cea deșartă a bogăției lumeşti o ai părăsit, alergând spre limanul 
pustiei, care ţi-a dăruit bogăţia darurilor Duhului Sfânt. Luminează-ne şi pe noi cu 
raza înțelepciunii Cuvântului și dezleagă-ne legăturile iubirii de cele lumești, le- 
gându-ne cu dragostea Mântuitorului Hristos. 

Cu roua rugăciunii tale şterge zapisul greşelilor mele celor multe şi dă-mi și mie a 
lucra cu gânduri de pocăință pustia inimii mele, ca să culeg spicele vituţilor şi din 
acestea să gătesc pâinea mântuirii, cea pentru hrana sufletului meu flămând de 
dreptatea lui Dumnezeu. 


Sfinte părinte Pavel, cere Domnului să potolească viforul cel greu al eresurilor şi 
să înalțe stindardul dreptei credinţe, întru care păzeşte-ne şi pe noi, cei care lăudăm 


neîncetat pe 'Treimea cea de o fiinţă în vecii vecilor. Amin. 


Sursa: De suflet pentru suflet 

Condacul Sfântului cuvios Pavel Tebeul: Săvârşind trecerea cea secetoasă a vieţii, 
purtătorule de Dumnezeu, ai cufundat pe vrăjmaşii cei netrupeşti cu căinţa 
lacrimilor tale, cuvioase Pavel, părintele nostru; şi primind har de minuni, roagă-te 
neîncetat pentru noi. 


Troparul Sfântului cuvios Pavel Tebeul: Locuitor pustiului, înger în trup şi de 
minuni făcător te-ai arătat, purtătorule de Dumnezeu, părintele nostru Pavel. Cu 
postul, cu privegherea şi prin rugăciune primind daruri cereşti, tămăduieşti pe cei 
bolnavi şi sufletele celor ce aleargă la tine cu credinţă. Slavă Celui ce ţi-a dat ţie 
putere; Slavă Celui ce te-a încununat pe tine; Slavă Celui ce lucrează prin tine 
tuturor tămăduiri. 

Slujba Sfinţilor cuvioşi Pavel Tebeul şi Sfântul loan, colibaşul (15 ianuarie): 


https://www.academia.edu/45006292/Slujba_Sfin % C5% A3ilor_cuvio SCS %9Fi_Pavel_Te 
beul_%C5%9Fi Sf%C3% A?2ntul loan Coliba 9% C5%9Ful 15 ianuarie 

Vieţile Sfinţilor - Pomenirea cuviosului părintelui nostru Pavel Tebeul 


Cuvant Ortodox - Cuviosul părintele nostru Pavel Tebeul - 15 ianuarie: 
https://www.youtube.com/watch?v=fLIEtps3_bw 


totii 

Cuviosul Antonie, vieţuind în pustiul Egiptului cu ucenicii săi, după cum ne-au 
povestit Macarie şi Plotin, ucenicii lui, care l-au şi îngropat, ca la nouăzeci de ani 
ai vieţii bătrânului, i-a venit dor să se ducă în pustia cea mai dinăuntru, ca să vadă 
dacă s-ar afla vreun rob al lui Dumnezeu, care mai înainte de dânsul să se fi 
sălăşluit în pustia aceea, şi să fi ales o viaţă că a lui, depărtată de oameni; deci, într- 
acel pustiu, cinci ani rugându-se lui Dumnezeu, ca să nu-i treacă cu vederea 
rugăciunea lui, într-o zi a auzit un glas, zicându-i: "Antonie, este un rob al lui 
Dumnezeu mai înainte şi mai desăvârşit decât tine, la care de vei merge, îl vei 
afla în pustia cea mai dinăuntru. Deci, scoală-te degrabă şi te sârguieşte a merge 
la dânsul, mai înainte de a se duce el către Domnul!” 


Acestea auzindu-le bătrânul, îndată luându-și toiagul său cel de finic, s-a dus 
degrabă în pustie, să apuce în viaţă pe cel dorit, de care i se vestise lui. Fiind arşiță 
mare la amiază, încât şi pietrele ardeau în acea pustie, şi neştiind calea care duce 
către sfântul cel arătat lui, bătrânul a slăbit cu trupul, dar nu şi cu duhul, căci nu s-a 
întors din calea ce o începuse şi se ruga lui Dumnezeu, zicând: 

Deci, nu după multă vreme, a văzut un om cu asemănare de cal, pe care făcătorii de 
stihuri îl numesc centaur, pe care văzându-l, s-a înarmat cu mântuitorul semn al 


Crucii şi cu îndrăzneală I-a întrebat: VĂseultă tu, în care parte locuieşte robul lui 


Iar fiara plecându-se la cuvântul sfântului şi neputând să grăiască cu glas, i-a arătat 
cu mâna partea în care trebuia să meargă spre robul lui Dumnezeu, apoi a fugit cu 
grabă de la cuviosul Antonie. 


Bătrânul s-a minunat de chipul cel de fiară şi mergea spre partea unde i-a arătat 


) Did 
/ A 5 e A . a A i = 
A acesta cu mâna. Insă întru aceasta ori diavolul, spre înfricoşarea lui s-a închipuit, A 
ai ca să împiedice drumul sfântului, ori cu adevărat era centaur, precum spun grecii, 5 
pi că în acea pustie se găseau nişte fiare ciudate ca acestea; iar această fiară A 
d Dumnezeu a trimis-o pentru povăţuirea robului său. d 
|) ) 
hd > > fiară > > mână hd 
A Venind la un loc pietros, a văzut o altă fiară, care avea asemănare omenească până A 
XA la brâu, iar cealaltă parte a trupului era de fiară, adică picioare de capră şi coarne în od 
2 cap. De vederea acesteia minunându-se bătrânul şi cu credinţa neîndoită fiind Pr 
A înarmat, fără frică a întrebat, zicând: i 
Lai A 
A A 
La x 

Iar fiara, aducându-i poame de finic din cale, ca semn de pace, îi zicea: "Sunt un 
muritor din cei ce locuiesc în pustie, pe care neamurile cele întunecate cu rătăcirea 
numindu-ne satiri, între zeii lor ne-au cinstit. Dar sunt trimis de la turma mea, să 
slujesc ţie ca să te rogi pentru noi Stăpânului celui de obşte, pe care l-am cunoscut 
că a venit în lume şi în tot pământul a ieşit vestirea lui”. 


Unele ca acestea grăind fiara, ostenitul călător îşi udă faţa sa cu lacrimi de bucurie; 
căci se bucura de slava lui Hristos şi de pierzarea satanei şi se minuna, cum a putut 
să înțeleagă vorba satirului. Lovind cu toiagul în pământ, zicea: 


Acestea zicându-le sfântul, fiara a fugit în pustie. Despre acea fiară nimeni să nu 
socotească că este lucru neadevărat, fiindcă şi în vremea împăratului Constantiu 
(337-361) o fiară ca aceea, cu asemănare omenească, ce se numea satir, a fost dusă 
vie în Alexandria, spre marea mirare a tot poporul; iar după ce a murit, ca să nu 
putrezească îndată trupul ei, îmbălsămându-l, l-au trimis în Antiohia, la împărat, ca 
să-l vadă. 


Acum să ne întoarcem la povestirea dinainte. Umblând bătrânul prin acea pustie 
neumblată, nimic altceva nu vedea fără numai urme de fiară, ostenindu-se în 
călătorie două zile şi petrecând cealaltă noapte în rugăciune, nu ştia unde să se 
întoarcă. Apoi luminându-se de ziua a treia, a văzut o leoaică suindu-se spre vârful 
muntelui cu multă grabă, căreia de departe urmându-i, a venit aproape de peştera în 
care locuia Sfântul Pavel, plăcutul lui Dumnezeu. 


Văzând bătrânul peştera, s-a bucurat, iar cel ce locuia într-însa, simțind venirea lui 
Antonie, a închis uşa. Bătrânul apropiindu-se, a bătut, dar nu i s-a răspuns, însă el 
stătea afară, bătând fără spor. Deci, văzând că nu i se deschide uşa, a căzut înaintea 
peşterii şi până la al şaptelea ceas s-a rugat să i se dea voie să intre înăuntru, ca să 
vadă pe acela pe care cu atâta osteneală l-a căutat. EI zicea: 

Și altele multe grăind el cu lacrimi şi că pe un nemilostiv socotindu-l, păcătosul lui 
Dumnezeu a răspuns dinăuntrul peşterii, zicându-i: "Cine eşti tu, care plângi aici? 
Te minunezi că nu-ţi deschid şi te lauzi că vei muri pe prag?” Aşa zicându-i 
sfântul, a deschis uşa şi cuprinzându-se unul pe altul, se sărutau cu lacrimi şi pe 
nume se chemau; pentru că Dumnezeu fiecăruia dintre ei le descoperise numele. 


Şezând ei, părintele Antonie a zis: Bucură-te Pavele, vasul alegerii şi stâlpul cel 


Zis-a lui şi Avva Pavel: "Bine ai venit soare, care luminezi toată lumea, 
povăţuitorule al celor ce se mântuiesc, gura lui Dumnezeu, care din pustie ai 
făcut cetăţi şi pe diavolul l-ai gonit dintr-însa. De ce te-ai ostenit atâta pentru un 
om păcătos şi nevrednic? Iată, vezi un bătrân învechit de zile şi cu cărunteţile 
acoperite; vezi un om care îndată va fi praf şi cenuşă, dar de vreme ce dragostea 
toate poate să le facă, spune-mi, te rog, cum se află neamul omenesc acum? 
Cum împărtăşeşte lumea? Se mai află cei ce se ţin de rătăcirea idolilor, şi mai 
sunt prigoniri asupra creştinilor?” 


lar Antonie a zis: 

Iar Sfântul Pavel a început a-i spune: "Eu m-am născut în Tebaida şi am avut o 
soră, pe care părinţii, fiind încă vii, au însoţit-o cu bărbat; iar pe mine m-au 
învăţat carte elinească şi latinească, precum şi dreapta credinţă, singuri ei fiind 
drept-credincioşi. Dar sfârşindu-şi nevrednica viaţă, ne-au împărţit averea, care 
era foarte multă; iar după moartea lor, bărbatul sorei mele, fiind lacom, a poftit 
şi partea mea, şi gândea să mă dea ca pe un creştin la păgânul voievod spre 
chinuire, ca astfel prăpădindu-mă din această viaţă, să-mi ia moştenirea. 


Atunci erau împărații Deciu (249-251) şi Valerian (253-259), care chinuiau pe 
toţi cei ce mărturiseau pe Hristos, şi era frică mare prin toată Tebaida, de vreme 
ce erau cumplite chinuri. 


În acea vreme a fost prins de păgâni un tânăr creştin, pe care l-au chinuit mult; 
dar după ce n-au putut să-l întoarcă de la credinţa lui Hristos, mai pe urmă l-au 
pus într-o grădină mult înflorită şi frumos mirositoare, întinzându-l pe un pat 
frumos, cu faţa în sus; apoi i-au legat mâinile şi picioarele cu frânghii moi şi 
ducându-se toţi, au trimis la dânsul o fecioară tânără, ca să-l poată înşela spre 
amestecarea necurată; iar necurata fecioară cuprinzându-l şi sărutându-l, ba 
încă lucrul cel mai de ruşine, ce mi-e greu a-l spune, căutând părţile cele 
ascunse ale trupului său, îl îndemna spre păcatul cel necurat; dar ce a făcut 
viteazul pătimitor, care suferise atâtea chinuri? 


Văzându-se amăgit de patimă şi simțind tulburarea trupului întru sine, a Strâns 
tare cu dinţii limba sa, a tăiat-o şi a aruncat-o în obrazul desfrânatei şi îndată cu 
durerea cea mare a potolit patima; iar cu sângele a umplut obrazul şi hainele 
acestei femei şi astfel, cu darul lui Hristos, a biruit amăgirea. 


Încă şi pe un alt tânăr care era neclintit în credinţa creştinească, după multe 
chinuri, l-au uns cu miere peste tot trupul gol şi l-au pus în arşița soarelui, 
având mâinile legate la spate, ca rănindu-se de albine, de viespi şi de gărgăuni, 
Să fie silit a jertfi idolilor; dar răbdătorul de chinuri cel viteaz, deşi era rănit 
peste tot trupul şi plin de sânge, încât nici chip de om nu avea, de Hristos nu s-a 
lepădat. 


Acestea văzând eu, iar bărbatul sorei mele mâniindu-se mai mult, încât nici 
lacri-mile sorei, nici legătura rudeniei n-au putut să-l domolească, i-am lăsat 
aceluia toate şi am fugit în această pustietate; apoi venind încet, povăţuindu-mă 

de Dumnezeu până aici, am aflat această peşteră, în care aveam şi apă înăuntru 
şi cunoscând că Dumnezeu mi-a dat acest loc spre petrecere, m-am sălăşluit aici 
şi petrec având hrană de finice, iar haină din frunze”. 


Sfântul povestind acestea, iată a zburat un corb aruncându-i o pâine întreaga, pe 
care punând-o înaintea lor încetişor, a zburat în văzduh. Atunci, fericitul 
Antonie minunându-se de aceasta, Sfântul Pavel a grăit: "Iată, Domnul a trimis 
prânz, nouă, robilor săi, fiind milostiv şi iubitor de oameni. lată, sunt 70 de ani 
de când primesc jumătate de pâine, iar de la a ta venire Domnul Hristos a îndoit 
merticul ostaşilor Săi. Deci, luând sfinţii acea pâine, se invitau unul pe altul ca 
s-o binecuvânteze şi s-o frângă, unul pe altul mai mare făcându-se cu cinstea. 


Sfântul Pavel cinstea pe Cuviosul Antonie ca pe un oaspete, iar Cuviosul 
Antonie cinstea pe Sfântul Pavel că pe stăpânul casei şi că pe unul mai bătrân 
cu anii; şi era între dânşii întrecere de iubire. Apoi, fericitul Pavel a apucat 
pâinea de o parte, iar pe cealaltă parte a pus-o în mâinile părintelui Antonie şi 
îndată pâinea singura s-a frânt prin mijloc şi fiecare şi-a luat partea sa. 


Drept aceea, şezând lângă izvor, robii lui Hristos au mâncat şi S-au săturat, şi au 
băut din izvorul acela apa curată şi foarte dulce; după aceea, făcând mulțumire, 
du şezut iarăşi şi au vorbit toată noaptea până dimineaţa. lar făcându-se ziua, 
Sfântul Pavel a zis prietenului Antonie: "De mult mi-a arătat Dumnezeu mie, 
frate, ca sălăşluieşti în părţile acestea şi voiam să te am slujitor cu mine, că 
împreună Să Slujim sfântului nostru, dar fiindcă vremea adormirii mele a venit, 
pe care totdeauna am aşteptat-o, dorind ca să viețuiesc cu Hristos, de aceea 
Domnul te-a trimis la mine, ca să îngropi Smeritul meu trup şi să-l dai 
pământului”. 


Acestea auzind Antonie, tânguindu-se cu lacrimi, zicea: "Nu mă lăsa, părinte, 
singur, ci primeşte-mă împreună călător cu tine”. 


lar el a zis: "Nu ţi se cade să cauţi singur ale tale, ci pe cele ce sunt ale 
aproapelui; deci, de folos îţi este ca, lepădând greutatea trupului, să urmezi 
Mielului la ceruri; apoi şi celorlalți fraţi le este de folos, ca de la tine încă să se 
mai povăţuiască şi să se mai întărească; dar te rog spre a te sârgui şi a merge în 
mânăstirea ta şi să-mi aduci mantia pe care Atanasie episcopul ţi-a dăruit-o, ca 
să înveleşti cu aceea trupul meu”. 


Aceasta o dorea fericitul Pavel, nu că acea mantie îi trebuia - pentru că nu se 
îngrijea dacă trupul se va îngropa gol sau acoperit, căci în pământ putrezeşte, el 


Ar Dr dr dr dr de Dr dr de De Dr dr d De de dr dr A Je dr dr A A 


Xp PP PP 0 E IE IP E 3 E IE IE II IE E XXX 


De De De de De dr De e De De de De Dr Dr De De De De e De de e Ar A d 


XP PP 2 0 E E 3 IP IP 3 3 IE IE II IE E XX 


care atâta vreme cu frunze de finic se îmbrăca - ci, că fără tulburare, sufletul lui să 
iasă din trup, de aceea îl trimitea la mânăstire pe părintele Antonie. 


Drept aceea, Antonie s-a minunat auzindu-l pe el grăind despre Atanasie şi despre 
mantia aceluia, ca şi cum vedea pe Însuşi Hristos în Pavel şi pe Dumnezeu care 
locuia într-însul cinstind; apoi nimic mai mult nu îndrăznea a răspunde, ci tăcând şi 
lăcrimând, i-a sărutat faţa şi mâinile şi se sârguia a săvârşi porunca; deci, chiar 
nevrând, a pornit la mânăstire, deşi era obosit cu trupul, iar cu duhul biruia anii 
bătrâneților sale. 


Venind el în chilia sa, l-au întâmpinat cei doi ucenici ai lui, zicându-i: "Unde ai ză- 
bovit atâta vreme, părinte?" 


lar el a răspuns: 


Deci, vrând ucenicii ca să audă ceva mai mult de la dânsul şi rugându-l ca cu 
încredințare să le spună lor despre aceasta, el punându-și mâna la gură, a zis: 

Apoi, luându-şi 
mantia şi hrană de cale neluându-şi, iarăşi a ieşit, alergând degrab în pustie, vrând 
să apuce viu pe sfântul, pentru că se temea ca nu cumva zăbovind el, Sfântul Pavel 
să-şi dea datoria Domnului fără de dânsul. 


lar a doua zi, la al treilea ceas, mergând Avva Antonie, a văzut în văzduh cetele 
îngereşti şi soboarele proorocilor şi ale apostolilor, iar în mijloc era sufletul 
Sfântului Pavel, mai curat decât soarele, suindu-se spre cer; atunci îndată a căzut la 
pământ şi presărându-şi capul cu nisip, se tânguia şi strigă: 


Pe urmă, fericitul Antonie adeverea că a trecut cu atâta grăbire pe cealaltă cale, ca 
şi cum ar zbura prin văzduh înaripat, încât nici călcarea pe pământ n-o simţea de 
alergarea cea repede, şi îndată s-a aflat în peşteră; acolo văzând pe sfântul cu 
genunchii plecaţi şi cu mâinile în sus ridicate, apoi având capul drept în sus, 
socotea că este viu şi face rugăciune şi stătea cu dânsul împreună. Dar trecând un 
ceas, şi de vreme ce nu auzea glasul cel de rugăciune, nici obişnuitele suspinuri, s-a 
apropiat de dânsul şi l-a aflat mort; deci, a înţeles că trupul sfântului bărbat dă şi 
după moarte datornica închinăciune. 

Cu multă plângere şi tânguire sărutând sfântul lui trup, l-a învelit cu mantia cea 
adusă şi a început a cânta psalmii cei cuviincioşi de îngropare, după obiceiul 
creştinesc; şi nu se pricepea cum ar putea să îngroape pe sfântul, de vreme ce nu 
adusese nici o unealtă, ca să sape mormântul şi zicea întru sine: 


Unele ca acestea gândindu-le el cu mintea, iată doi lei din pustia cea mai dinăuntru 
veneau răcnind, ca şi cum plângeau pentru lipsa sfântului. lar Antonie mai întâi s-a 
înfricoşat puţin, după aceea văzând pe fiare blânde ca mieluşeii, tăvălindu-se lângă 
trupul sfântului şi arătând jalnică tânguire, se miră de bunul obicei al fiarelor 
acelora; iar ei au început cu unghiile lor a săpa pământul şi săpând groapa destul, 
iarăşi au venit la trupul sfântului, ca şi cum i-ar fi dat cea mai de pe urmă sărutare; 
apoi, venind la cuviosul Antonie, îi lingeau mâinile şi picioarele lui, ca şi cum 
cereau rugăciune şi binecuvântare de la dânsul. lar cuviosul lăuda pe Hristos, căci 
şi fiarele slăvesc pe Dumnezeu, şi zicea: 


Și făcând cu mâna, le-a poruncit să se ducă 
în pustie. 


Deci, ducându-se fiarele, Avva Antonie a îngropat cinstitul trup al Sfântului şi 
cuviosului părinte Pavel, întâiul vieţuitor al pustiei, care avea anii vieţii lui o sută şi 
treisprezece. 

După îngroparea sfântului, Avva Antonie a petrecut noaptea următoare deasupra 
mormântului lui, plângând şi rugându-se. lar a doua zi, întorcându-se la mânăstirea 
sa, a luat haina Sfântului Pavel cea împletită cu frunze de finic şi venind în chilia 
sa, a spus toate cu de-amănuntul ucenicilor săi, spre folos. lar haina aceea de 
frunze de finic atât de mult o cinstea, încât numai de două ori se îmbrăca cu dânsa, 
la praznicul Sfintelor Paşti şi în ziua Cincizecimil. 


Cu ale acestor Cuvioşi părinți, Pavel şi Antonie şi cu sfintele lor rugăciuni, ne 
rugăm să ne învrednicească şi pe noi în partea plăcuţilor Săi, Hristos Dumnezeul 
nostru, Căruia împreună cu Tatăl şi cu Sfântul Duh, 1 se cuvine cinste şi slavă, în 
veci. Amin. 

Sfântul Pavel Tebeul, primul pustnic - drumul spre sfinţenie 


Născut în Tebaida, Sfântul Pavel a fost învăţat de părinții săi să iubească dreapta 
credință. După moartea acestora, a moştenit multă avere împreună cu sora lui, iar 
cumnatul, fiind lacom, plănuia să îl dea păgânilor spre chinuire şi să îi ia bogățiile. 
În vremea aceea erau împărați Deciu şi Valerian, creştinii fiind torturați din 
princina credinţei lor în Hristos, aşa că Sfântul Pavel a lăsat moştenirea şi a fugit în 
pustia Egiptului, preferând să rămână sărac, dar cu Dumnezeu, decât bogat şi 
slujitor idolilor. A găsit o peşteră în care avea şi apă şi şi-a petrecut toată viața 
acoperindu-se cu frunze şi mâncând finice, fiind primul vieţuitor al pustiei. Doar la 
prânz venea un corb şi îi arunca o jumătate de pâine, iar acest lucru s-a petrecut 
vreme de 70 de ani. 

In ziua în care Sfântul Antonie a ajuns la Sfântul Pavel Tebeul, corbul a aruncat o 
pâine întreagă, ca să aibă amândoi hrană, iar pâinea s-a rupt singură, de la mijloc. Jr 

Sfântul Antonie îl găsise pe Sfântul Pavel după ce s-a rugat cinci ani ca să îi arate 
Domnul un părinte cu viaţă sfântă. Auzind glas de sus, Sfântul Antonie a mers trei 
zile prin pustie şi ar fi de dat de fiare cu înfăţişare omenească, fiind povăţuit de 
acestea pe ce cale să apuce mai departe. 


După trei zile de umblat, o leoaică i-a arătat locul în care se găsea peştera Sfântului 
Pavel Tebeul. 


Deşi acesta nu a vrut iniţial să îi deschidă uşa Sfântului Antonie - despre care ştia 
şi el de la Dumnezeu că va veni - după o zi de rugăminți şi lacrimi s-a îndurat să se 
lase văzut şi i-a povestit viaţa sa. 


Atunci i-a mărturisit Sfântului Antonie că el ştia de multă vreme despre viaţa pe 
care o petrecea acesta în pustie şi ar fi dorit să slujească împreună Domnului, dar 
acum era prea bătrân şi ştia că Sfântul Antonie a ajuns, de fapt, ca să îi îngroape 
trupul, căci urma să moară în scurt timp. 


Sfântul Antonie s-a tulburat, dar l-a ascultat pe bătrân şi a plecat la mănăstire ca să 
aducă o mantie şi să îi acopere trupul, iar pe când se întorcea a văzut deja în 
văzduh cum sufletul Sfântului Pavel era condus spre ceruri de cete îngerești, 
soboare ale prorocilor şi ale apostolilor. 


I-a găsit în peşteră trupul care arăta de parcă ar fi fost viu şi aşezat la rugăciune, dar 
care era fără de suflare. Doi lei au venit răcnind de durere şi au săpat groapa 
Sfântului Pavel, iar apoi s-au dus la Sfântul Antonie şi îi lingeau mâinile şi pici- 
oarele, de parcă ar fi cerut binecuvântarea lui. Poruncindu-le să plece, fiarele au 
fugit în pustie, iar Sfântul Antonie I-a îngropat pe Sfântul Pavel care trecuse la cele 
veşnice la vârsta de 113 ani. 

Sinaxar - Pomenirea prea cuviosului părintelui nostru Pavel Tebeul 


In această lună (ianuarie), în ziua a cincisprezecea, pomenirea prea cuviosului 
părintelui nostru Pavel Tebeul. 


Acest cuvios părinte a trăit pe vremea lui Deciu şi a lui Valerian, prigonitorii 
creştinilor. EI era de neam din Egipt, din Teba de jos, şi înțelegând că cumnatul său 
vrea să-l vândă ca să-i poată opri partea cuvenită din averea părintească, a fugit în 
munţi. 


Aici şi-a schimbat teama de prigonitori în dor de călugărie. Şi intrând într-o 
peşteră, din adâncul pustiului, şi-a petrecut toată viaţa în pace şi în înlăturarea 
tuturor dorințelor, şi a trecut către Domnul, la adânci bătrâneţi. 


Auzind de viaţa lui cea îmbunătăţită, marele Antonie (17 ianuarie) l-a căutat şi 
găsindu-l s-a minunat şi de locul cel anevoios în care trăise şi de lungimea vieţii 
lui şi de depărtarea de orice aşezare omenească. 


Căci Pavel a fost cel dintâi care a cutezat să meargă până în adâncul pustiului, unde 
şi-a îndelungat nevoinţele până la o sută treisprezece ani, după ce părăsise de tânăr 
grijile lumeşti. 

Arhid. Ştefan Sfarghie - Sinaxar - Sfinţii cuvioşi Pavel Tebeul şi loan 
Colibaşul 


Sfântul Pavel Tebeul a trăit pe vremea împăraţilor Deciu (249-251) şi Valerian 
(253-260), prigonitori ai creştinilor. EI era din Egipt, din Tebaida de sus, iar părin- 
ţii săi aveau multe averi. 


În acea vreme s-a pornit prigoană împotriva mărturisitorilor lui Hristos, iar băr- 
batul surorii sale, avar fiind şi dorind să ia din averea ce se cuvenea sfântului, s-a 
gândit să-l dea pe mâna dregătorului spre chinuire. Deci, aflând Sfântul Pavel des- 
pre aceasta, a fugit în munţi în locurile cele mai pustii. 

Astfel petrecând multă vreme şi povăţuit fiind de Duhul Sfânt, nu s-a mai întors în 
lume, ci a cunoscut că Domnul i-a dat lui o astfel de vieţuire, având ca locuinţă o 
peşteră cu apă înăuntru, hrană, finice şi haină de frunze. Ostenelile sale au fost pâ- 
nă la 113 ani. 


A fost hrănit o perioadă, la fel ca Sfântul proroc Ilie Tesviteanul, de un corb, care-i 
aducea zilnic o jumătate de pâine. Chiar şi leii îi slujeau sfântului, care după moa- 
rtea sa l-au îngropat. 


Pe acesta aflându-l marele Antonie, s-a minunat de locul lui cel aspru de nevoinţă 
şi că el, mai înainte decât alţii, a îndrăznit cel dintâi a merge în pustie pentru a se 
nevoi. 


2 5 o 


Astăzi, Biserica noastră îl pomeneşte şi pe Sfântul cuvios loan Colibașul. Acest 
sfânt a trăit în Constantinopol, pe vremea lui Leon cel mare (457-474), fiind fiul 
senatorului Eutropie, mare dregător la curtea împăratului, iar mama sa se numea 
Teodora. 


Pentru că din fragedă vârstă s-a aprins de focul slujirii lui Hristos, părinţii săi i-au 
dăruit o Evanghelie mică ferecată cu aur, ca s-o poarte cu el. 


Într-o zi, văzând pe un călugăr din Mănăstirea numită a achimiţilor, adică a celor 
neadormiţi, a primit sfat de la el şi a părăsit şcoala unde învăţa. leşind din lume 
fără ştirea părinților, loan s-a făcut monah în mănăstirea neadormiţilor de lângă 
Constantinopol. 


După o vreme i s-a făcut dor de părinţii lui şi primind îngăduinţa egumenului şi-a 
făcut o colibă lângă casa părintească, îndurând multe umilinţe din partea slugilor şi 
a străinilor. 


Părinţii săi nu l-au recunoscut decât atunci când era aproape să moară. Arătându-le 
acea Evanghelie, Sfântul loan le-a descoperit că este fiul lor, apoi şi-a dat sufletul 
în mâinile Domnului. 

rugăciune și dragoste față de Dumnezeu, când într-o zi a aflat la peştera lui pe 
Sfântul Antonie cel mare. 


In ziua aceea și noaptea următoare, cei doi cuvioşi, Pavel Tebeul şi Antonie cel 
mare şi-au istorisit viaţa, ostenelile întru mântuire şi darul cu care fuseseră 
împodobiţi de Dumnezeu. 


Făcându-se ziuă Sfântul Pavel a spus lui Antonie: „De mult te-a arătat Dumne-zeu 
mie, frate, că sălăşluieşti în părțile acestea şi voiam să te am cu mine şi împreună 
să slujim Stăpânului nostru. Dar fiindcă vremea adormirii mele a venit, Domnul te- 
a trimis la mine ca să îngropi smeritul meu trup”, după care l-a rugat să-i aducă de 
la mănăstirea Sfântului Antonie, mantia dăruită de episcopul Atanasie ca să îi 
învelească trupul. 


Când s-a întors, cuviosul Pavel se mutase deja la Domnul. Antonie l-a îngropat, cu 
ajutorul a doi lei veniţi din pustie care au adâncit groapa cu unghiile lor. 


Moaştele cuviosului Pavel Tebeul au fost aduse în vremea împăratului Manuil 
Comnenul (1146-1180) în Mănăstirea Născătoarei de Dumnezeu - Perivlepta din 
Constantinopol. În anul 1240, ele au fost mutate la Veneţia. O parte din capul 
cuviosului Pavel se află la Roma. 


2. Sfântul cuvios loan Colibașul - La jumătatea secolului al V-lea trăia în 
Constantinopol un general numit Eutropius, slujitor la curtea împărătească. 
Dumnezeu îi dăruise trei copii. Doi erau ca şi el, în slujba împăratului, iar al treilea, 
anume loan, sporea cu învăţătura şi cu rugăciunea. Spre a-l îndemna și mai mult în 
căile Domnului, Eutropius i-a dăruit o evanghelie ferecată cu aur. 


Într-o zi s-a oprit la casa generalului un monah venit tocmai din mănăstirea 
akimiților (neadormiţi) din Bitimia (Asia mică) care călătorea spre Ierusalim. 
Tânărul loan s-a înţeles cu monahul ca la întoarcere să treacă din nou pe la ei şi să 
îl ia şi pe el la mănăstire, lucru care s-a şi întâmplat. loan s-a făcut, astfel, monah în 
mănăstirea neadormiţilor așa cum își dorea. După 6 ani a început să îi fie dor de 
părinţi. 


EI a mărturisit acest lucru stareţului care i-a dat binecuvântare pentru a pleca să își 
împlinească dorinţa. Pe drum, cuviosul loan a întâlnit un sărac îmbrăcat în zdrenţe 
cu care şi-a schimbat hainele. Astfel, loan a stat trei ani la una din porțile lui 
Eutropius ca săracul Lazăr, în rugăciune, privindu-şi părinții şi frații, fără a 
mărturisii că este fiul şi fratele acestora. loan nu voia să intre în casă. 

În cele din urmă, servitorii casei lui Eutropius i-au făcut o colibă chiar în locul de 
lângă poartă. După trei ani, loan s-a îmbolnăvit şi ştiind că i se apropie sfârșitul, a 
cerut să fie dus în casă. Părinții au văzut la el Sfânta Evanghelie dăruită cu mulți 
ani în urmă şi din acesta şi-au dat seama că este fiul lor iubit. După patru ore, 
cuviosul loan a trecut la Domnul în braţele părinților săi. Ei l-au îngropat lângă 
poartă, în locul unde îi fusese coliba şi pe mormântul lui au zidit o biserică. Pentru 
timpul petrecut în colibă i se spune până astăzi „loan Colibaşul”. 

Proloagele din 15 ianuarie 


Luna ianuarie în 15 zile: pomenirea prea cuviosului părintelui nostru Pavel 
Tebeul (227-341). 


Acesta a trăit pe vremea lui Decius (250-253) şi Valerian (253-260), prigonitorii 
creştinătăţii. Și era din Egipt, din Tebaida de sus, din părinți cu multă avuţie. Şi 
învățase carte elinească şi latinească, precum şi dreapta credinţă, din nemărginita 
înţelepciune a Sfintelor Scripturi. ŞI s-a pornit sângeroasă prigoană contra creşti- 
nilor. 


Iar bărbatul surorii sale, lacom fiind şi voind să ia şi partea de avere ce se cuvenea 
Sfântului, a gândit să-l dea dregătorului spre chinuire, spunând că este creştin. Şi, 
aflând de aceasta Pavel, care atunci era un tânăr de 20 ani, a fugit în munţi, în 
locurile cele mai singuratice. 


Deci, petrecând multă vreme şi povăţuindu-se de Duhul Sfânt, nu s-a mai întors în 
lume, ci a cunoscut că Dumnezeu i-a dat lui acest fel de vieţuire. 


Având ca locuinţă o peşteră cu apă înlăuntru, hrană, finice şi haină de frunze. Şi şi- 
a schimbat patima sa, cunoscând lipsa şi pacea patimilor şi bucuriile vieţii de 
rugăciune, apropiindu-se de Dumnezeu. Că şi-a îndelungat alergătura nevoinţei 
sale până la o sută treisprezece ani, că atâta a trăit. 

Și a fost hrănit o vreme, ca şi Ilie, de un corb, care-i aducea în fiecare zi o jumătate 
de pâine. Şi îmblânzise leii, care-i slujeau şi care l-au şi îngropat. 


Pe acesta, aflându-l, marele Antonie s-a minunat de locul lui cel aspru de nevoinţă, 
de lungimea vremii lui de pustnicie şi că el, mai înainte de alţii, a îndrăznit cel 
dintâi şi a mers în cele mai dinăuntru ale pustiului. Şi l-a găsit adormit în genunchi 
şi cu mâinile ridicate la cer în rugăciune; acesta este cel dintâi pustnic cunoscut al 
creştinătăţii. 


Dumnezeului nostru, slavă ! 


Intru această zi, prea cuviosul părintele nostru Ioan, cel sărac pentru Hristos, 
care şi Calivit, adică Colibaşul, s-a numit. 


Acesta a fost din Constantinopol, pe vremea împărăției lui Leon cel mare (457- 
474), fiind fiul lui Eutropie, mare dregător la curtea împăratului, iar maica lui se 
numea Teodora. 


Și dintru începutul vârstei, la şcoala unde învăţa, văzând el odată pe un călugăr din 
mănăstirea neadormiţilor, s-a aprins de focul slujirii lui Hristos. 


Și văzând dragostea lui de Dumnezeu, i-au dat părinţii lui o mică Evanghelie 
ferecată cu aur, ca să o poarte cu el. Dar el, ieşind din lume fără ştirea părinţilor, s- 
a făcut monah. Și a petrecut multă vreme cu grea nevoință şi mare râvnă în 
mănăstirea lui. 


Însă, de la o vreme, din lucrarea vrăjmașului, a început el a fi muncit cumplit de 
patima dorului de părinţi şi n-a putut birui patima, decât spunându-şi gândul său 
egumenului. Deci, a căpătat el iertăciune şi binecuvântare să iasă din mânăstire şi 
să petreacă în zdrenţe, într-o colibă aproape de casa părinților săi, îndurând 
umilinţe, mila slugilor şi a străinilor, şi luptele vieţii pustniceşti, fără să se facă 
cunoscut, ca şi când ar fi fost un străin. Şi aşa a petrecut el în pace şi fără să-l 
cunoască nimeni, purtându-şi portul lui străin, trăind în chip sărăcăcios şi văzând 
pe părinţii lui, care treceau pe lângă el şi nu-l luau în seamă. 


Dar când a fost să moară, el a chemat pe maica sa şi, arătându-i Evanghelia cea 
ferecată cu aur, s-a făcut cunoscut că este fiul lor. Şi au rămas uimiți părinţii lui şi 
nu ştiau ce să facă: să se bucure că l-au aflat sau să plângă pentru sfârşitul lui. Şi şi- 
a dat sufletul în mâna lui Dumnezeu, lăsând să fie îngropat în coliba lui. 

Iar peste mormântul fericitului, părinţu lui au ridicat o sfântă şi slăvită biserică. 
Intru această zi, cuvânt pentru cei ce sunt îngropaţi în biserici. 


Un oarecare, Valentin cu numele, judecător fiind al Ladionului, a murit. Şi era el 
un om foarte rău şi lua mită şi vieţuia în toate neorânduielile. Iar trupul lui a fost 
îngropat în biserica Sfântului mucenic Uar. 


Iar la miezul nopţii s-au auzit în biserica aceea nişte glasuri şi țipete. lar păzitori, 
alergând la acel țipăt, au văzut un chip groaznic şi înfricoşat, ferecând cu un lanţ 
picioarele acelui Valentin şi trăgându-l, fără milă, afară din biserică, iar el amar 
striga. Deci păzitorii, dacă au văzut aceasta, s-au dus cu frică la locaşurile lor. lar a 
doua zi au deschis înaintea tuturor mormântul unde fusese pus Valentin şi n-au 
aflat acolo trupul lui, ci, căutându-l, departe de biserică l-au aflat, aruncat într-o 
groapă şi cu picioarele legate, precum îl trăseseră din biserică. 


Drept aceea, să cunoască toţi lucrul acesta, că acei ale căror păcate sunt grele, şi 
dacă au fapte vrednice de osândă, chiar dacă ar porunci cineva, să-i îngroape pe ei 
în locuri sfinţite, apoi în locurile acelea sfinte nu primesc nicidecum izbăvire. Ci, 
pârâţi fiind de însăşi păcatele lor, mai amară muncă vor lua. Că locul pe nimeni nu 
mântuieşte, ci din fapte sunt şi folosul şi munca. 


Deci, acestea cunoscându-le, să nu ne sârguim a pune în biserică trupurile păcă- 
toşilor, care nu sunt vrednici. Să ne aducem aminte de părinţii cei din pustietăţi, că 
nu în biserici zac trupurile lor, ci în locuri pustii. Că unii, adică, de strâmtoare şi de 
lipsuri au murit, iar alţii de fiare au fost mâncaţi, iar alţii cu tot felul de nevoi s-au 
lipsit de viaţa aceasta; dar sufletele lor împreună cu îngerii se bucură, întru lumina 
vieţii celei veşnice. 


Drept aceea, şi noi să ne sârguim a avea pocăință şi milostenie, blândeţe şi înfrâ- 
nare şi tot felul de fapte bune, ca să ne facem părtaşi vieţii celei veşnice. 


Intru această zi, învăţătură despre cereasca Impărăţie şi despre veşnica osândă. 


Dacă atunci, când intrăm într-o cetate mare, întemeiată de oameni, în lumea 
aceasta, măcar că ştim bine că după puţină vreme se va risipi, dar când începem a 
umbla printr-însa, nu ne mai săturăm de frumuseţile ei, de poduri, de grădini, de 
curți, de palate, încât am pofti mereu să tot umblăm printr-însa, pentru frumuseţile 
ei, apoi, cu cât mai mult nu se vor desfăta cei ce se vor învrednici a intra în Cetatea 

lui Dumnezeu, în Ierusalimul cel de Sus, când vor începe a gusta din dulceaţa cea 
de-a pururea a frumuseţii celei mai presus de orice asemănare? 


Și iarăşi, după cum atunci când, intrând la curtea unui împărat pământesc, vedem 
palate mari, împodobite cu marmură, cu aur şi cu argint, iar după aceea putem 
vedea pe împăratul şi bărbaţii vrednici stându-i înainte în podoabe măreţe, iar 
împăratul îmbrăcat în porfiră şi încoronat cu pietre scumpe, măcar că toate acestea 
sunt stricăcioase, apoi cu cât mai vârtos nu se va bucura cel ce va intra la 
Dumnezeu, întru cereasca Împărăţie, neputând a se sătura de frumusețile şi de 
slava Lui cea pururi fiitoare? 


Și precum când, intrând cineva într-o vie sădită de oameni, o vede pe ea veselă, 
îngrijită şi cu tot felul de poame şi flori împodobită, încât ar voi să tot umble mereu 
prin ea şi a se veseli de vederea ei, măcar că este stricăcioasă, apoi cu cât mai mult 
cel ce a intrat în cetatea lui Dumnezeu, dacă va fi împlinit poruncile lui Dumnezeu, 
întru această lume, de câtă slavă duhovnicească nu se va bucura, întru lumina cea 
negrăită şi întru slava cea netrecătoare, văzând pe Stăpânul, Domnul tuturor, cu a 
Sa slavă strălucind şi luminându-i pe toţi cei drepţi, cu mult mai vârtos decât 
soarele acesta. 


Dar, să spunem ceva şi despre munca cea fără de sfârşit, prin pilda veacului 
acestuia, aşa cum am arătat şi pentru bunătăţile cele fără de sfârşit. 


Cum vom putea suferi chinul viermelui celui neadormit, noi, care aici nici împun- 
săturile ţânţarilor şi ale muştelor celor slabe nu le putem suferi? Ci, învârtindu-ne 
în paturile noastre, ne sârguim să le prindem şi pe unii şi pe altele? Şi ne scărpinăm 
cu unghiile trupul, ca şi cum i-am fi de vreun folos, pentru acea slabă împunsătură. 


Apoi, cum vom suferi noi cu uşurinţă gheena focului? Noi, care nu putem suferi 
arşiţa soarelui, ci fugim la umbră sau în casă căutând odihnă. 


Și cum vom suferi întunericul cel mai de dedesubt şi scrâşnirea dinţilor? Noi care 
acum, nici o zi nu putem suferi o cameră întunecoasă, nefiind nici durere, nici 
plâns, nici scrâşnirea de dinţi? Ci îndată ne tulburăm şi ne întristăm, zicând: „Când 
vom ieşi din întunericul acesta, ca să vedem doar lumina aceasta stricăcioasă?” 


Deci, dacă unele ca acestea sunt bunătăţile cele veşnice, cât şi chinurile cele fără de 
sfârşit, precum pe rând le-am arătat, apoi să nu ne lenevim. Să fugim de veşnica 
pierzare şi să alergăm la făcătorul nostru, Dumnezeu, Căruia Se cuvine slava, acum 
ŞI pururea ŞI în vecii vecilor ! Amin. 

Sfântul Nicolae Velimirovici - Proloagele de la Ohrida - Pomenirea Sfântului 
cuvios Pavel Tebeul 


Sfintul Nicolae Velimirov Re 

lanuarie - lunile 


Pavel s-a născut în timpul împărăției lui Decius, în Tebaida, din părinți foarte bo- 
gaţi. 


Dar bărbatul surorii sale, idolatru fiind, a poftit şi partea lui din moştenirea părin- 
tească şi l-a ameninţat pe Pavel că îl va pâri că este creştin dacă nu-i cedează de 
bună voie averile. 


Acest necaz pe de o parte, şi exemplul luminos al eroismului creştinesc pe de cea- 
laltă, l-au convins pe Pavel să-şi lepede marea avere şi să se retragă în pustie ca un 
sărac, unde a trăit în nevoinţe aspre până la moarte. 


Pe ce culmi ale sfinţeniei a ajuns acest uriaş al ascezei stă mărturisit de nimeni altul 
decât de Sfântul Antonie cel mare care odată I-a vizitat pe Pavel şi a văzut cu ochii 
lui cum îl slujesc pe acesta fiarele câmpului şi păsările cerului. 


Întorcându-se în pustia sa, Sfântul Antonie a spus ucenicilor săi: “Vai mie, co- 
piilor! Monah păcătos şi mincinos ce sunt, monah doar cu numele! Căci iată eu 
în Pavel l-am văzut pe Ilie, I-am văzut şi pe loan în pustie, l-am văzut şi pe Pa- 
vel în Rai!” 

Sfântul Pavel Tebeul a trăit una sută şi cincisprezece ani şi cu pace s-a mutat la 
Domnul în anul 342 de la Hristos. 

Arhimandritul Dumitru Cobzaru - Sfinţii cuvioşi Pavel, tebeul şi loan, 
colibaşul 


Astăzi, am prăznuit doi Sfinţi cuvioşi: Pavel, tebeul şi loan, colibaşul! 


Pavel, tebeul este socotit primul pustnic creştin, cunoscut cu numele. EI a trăit la 
începutul secolului al III-lea. Deoarece a trăit foarte mult, o sută treisprezece ani, a 
depăşit secolul al III-lea şi a intrat în secolul al IV-lea, astfel încât l-a cunoscut pe 
Sfântul Antonie cel mare, pe care îl vom prăznui peste două zile şi despre care, 
sigur, cei mai mulți aţi auzit. 


1 se spune Pavel, tebeul pentru că s-a născut în Egipt, în Tebaida de sus, dar şi 
pentru faptul că tot în pustia Tebaidei s-a nevoit, de la vârsta de douăzeci de ani 
până la o sută treisprezece ani! A fost fiul unor părinți bogaţi, dar cumnatul lui, 
care îşi dorea întreaga avere părintească, l-a pârât celor care conduceau destinele 
lumii de atunci ca fiind creştin; or, în vremea aceea, până în secolul al IV-lea, 
creştinii au fost prigoniţi şi ucişi. Însă, tânărul Pavel i-a luat-o înainte şi s-a retras 
în pustie, unde a trăit până la adânci bătrâneţi, hrănindu-se cu ceea ce se putea găsi 
în pustie. 


A fost cunoscut, spre sfârşitul vieţii, de Sfântul Antonie cel mare, care l-a şi găsit, 
adormit întru Domnul, stând în genunchi, cu mâinile înălțate la rugăciune. 


Învățătura, care s-ar putea desprinde din viaţa acestui sfânt cuvios, este că, atunci 
când fraţii noştri după trup râvnesc la avutul nostru şi nu numai fraţii noştri după 
trup, ci și apropiații noştri, trebuie să luăm aminte la viețile sfinţilor şi să ne 
desprindem inima de bogăţia pământească, să renunțăm la ea! Se știe că tribunalele 

sunt pline de procese între fraţi sau chiar între părinţi şi copii, cauzate de o avere 
pământească, trecătoare, pe care o lăsăm aici şi de care se bucură alții! 


Al doilea sfânt este loan, colibaşul. Numele lui vine de la faptul că s-a nevoit, 
aproape întreaga viaţă, într-o colibă. Şi el a plecat de tânăr, dar, de această dată, în 
mânăstire, nu în pustie, pentru că viaţa monahală, în secolul al V-lea, când a trăit 
el, era deja foarte bine organizată. 


Avea părinţi bogaţi, le cunoaştem şi numele, Eutropie şi Teodora. S-a născut în 
Constantinopol, capitala Imperiului Roman de atunci. Tatăl său era dregător la 
curtea împărătească, astfel încât l-a dat să înveţe la cele mai înalte şcoli. În şcoală, 
l-a cunoscut pe unul dintre călugării mânăstirii achimiţilor sau neadormiţilor. Aţi 
auzit de această mănăstire, la sfârşitul anului, în decembrie, când îl pomenim pe 
unul dintre stareţii ei, Cuviosul Marcel. A fost impresionat de prezenţa acestui 
călugăr şi s-a interesat ce înseamnă viaţa monahală, de cum se trăiește ca şi s-a 
apropiat, din ce în ce mai mult, de Dumnezeu, de Biserica Lui şi de viaţa 
monahală. Părinţi lui, văzând această dragoste, i-au dăruit o mică Evanghelie, 
ferecată în aur, pentru că erau bogaţi, ca să o poarte pretutindeni şi să se adape 
direct de la izvorul credinţei, din cuvântul lui Dumnezeu. 


Dar nu i-a fost suficientă această mângâiere şi a plecat, fără ştirea părinților, la 
mânăstire. Acolo, s-a nevoit ani îndelungaţi, dar, după o vreme, diavolul, care 
urăşte pe cei ce se nevoiesc și pe tot omul, dar mai ales pe cei care se străduiesc 
mai mult, i-a pus în inimă dorul de părinți şi nu a reuşit să biruiască această ispită. 
În cele din urmă, i-a mărturisit-o stareţului şi la insistenţe, i-a dat binecuvântare să 
plece la casa părintească. Dar în ce fel? Să nu se descopere niciodată că este fiul 
părinților lui. Să îşi facă o colibă aproape de casa părintească, unde să trăiască, ca 
un cerşetor, în zdrenţe. 


Astfel, a ajuns lângă casa părintească, şi-a făcut o colibă şi a trăit, până la sfârşitul 
vieţii sale, în zdrenţe, ca un cerşetor. EI i-a văzut pe părinţii lui trecând adesea, dar 
ei l-au ignorat; a trăit din mila slugilor părinţilor lui, ca un cerşetor. 


La sfârşitul vieţii şi-a chemat mama, i-a arătat mica Evanghelie ferecată în aur, pe 
care i-a dăruit-o, în tinereţea lui şi i-a mărturisit cine este, apoi şi-a dat duhul, spre 
durerea şi bucuria părinţilor, care nu l-au cunoscut, nu l-au recunoscut. A fost 
înmormântat, aşa cum şi-a dorit, în coliba lui, iar, după aceasta, părinţii, fiind 
bogaţi, au construit o biserică în cinstea lui Dumnezeu, peste mormântul fiului lor, 
Sfântul loan colibaşul. 

Și de-aici putem învăţa un lucru: vedeţi că dorul de părinţi este şi rămâne în mintea 
şi în inima celor care pleacă la mânăstire şi care, s-ar zice, se leapădă şi de părinţi 
şi de fraţi şi de toate. Totuşi, acest dor trebuie controlat şi dacă există, trebuie 
gestionat în raport cu duhovnicul sau stareţul, care trebuie să te îndrume şi să îţi 
arate cum trebuie să te raportezi la părinţii tăi după trup, astfel încât să nu îţi pierzi 
nevoinţa sau starea monahală în care te găseşti. 


Îmi aduc aminte, tot dintr-o carte, cândva, vorbindu-se despre un călugăr, care a 
auzit că i-a murit tatăl, iar mama a rămas singură. În cele din urmă, la insistenţe, a 
primit de la stareţ binecuvântare să plece să îşi îngrijească mama. Pe drum, s-a 
întâlnit cu un înger şi s-au întrebat unul pe celălalt ce fac, nu ştia că este un înger, 
bineînţeles. EI i-a spus că merge acasă, să îşi îngrijească mama şi celălalt i-a spus: 
„Eu sunt îngerul, pe care Dumnezeu i l-a trimis special mamei tale, atunci când a 
rămas văduvă, ca să fie îngrijită, dar nu mai este necesar dacă tu mergi acolo și eu 
trebuie să mă întorc la casa mea!”. 


Deci, iată că Dumnezeu poartă de grijă, iar acest dor, aşa cum spuneam, trebuie 
gestionat duhovniceşte. 


Ascultam un părinte de-al nostru, că, atunci când îi este dor de cineva, îl pomeneşte 
la rugăciune şi îi trece dorul. lată o soluţie! 


Mitropolitul Bartolomeu o tratează literar, zicând: „Când braţele mele nu pot 
ajunge la cei mie dragi, întotdeauna îi voi îmbrăţişa printr-o rugăciune...”! 


Cuviosul Pavel tebeul şi Ioan, colibaşul 

Acestea fiind zise, încă un îndemn: să citiți Patericul egiptean, unde veţi afla foarte 
multe amănunte din viaţa cuvioşilor părinți, care au trăit în pustie, în primele 
veacuri creştine. Viaţa lor, nevoinţa lor, sfaturile lor şi toate laolaltă sunt de mare 
folos duhovnicesc, pentru că ne ajută în nevoinţa şi în străduinţa noastră de zi cu zi. 


Pe lângă rugăciune, suntem datori să citim Sfintele Scripturi şi cărțile duhovniceşti, 
care ne dau un plus, în ceea ce priveşte viaţa duhovnicească şi reuşim mai mult. 


Să ne ajute bunul Dumnezeu, pentru rugăciunile Sfinţilor cuvioşi Pavel, tebeul şi 
Ioan, colibaşul! Amin! 


(Cuvânt rostit la pomenirea Sfinţilor cuvioşi Pavel, tebeul şi Ioan, colibaşul în 
Catedrala Mitropolitană, Cluj-Napoca, jud. Cluj, 15 ianuarie 2014.) 

Orthodoxwiki - Pavel Tebeul 


O icoană coptă a Sfinților Pavel Tebeul și Antonie cel mare 


Cuviosul Pavel Tebeul (227-341) este considerat în istoria monahismului ca primul 
ascet care s-a retras în „cele mai dinăuntru ale pustiului”, primul eremit sau 
pustnic. EI este prăznuit de Biserică pe data de 15 ianuarie. 


Viaţa 


Cuviosul Pavel era din Egipt, din 'Tebaida de sus, fiind bogat şi învăţat. A fugit în 
pustie în timpul persecuției lui Decius (250-253) din anul 250 - aflând că unchiul 
său, ca să-i ia averea, intenționează să-l dea pe mâinile prigonitorilor - şi a rămas 
mai pe urmă pentru toată viaţa în deşert. 


RDI II II 


RA A RR AR AREA 


Je De De de De Dr Dr e De De de De Dr Dr De De De De e de de e Ar A d 


XP PP 0 E E IE IP IP 3 5 E IE II E E E XX 


Sfântul Antonie cel mare, auzind despre el, l-a căutat în pustie, și găsindu-l a 
povestit apoi despre viaţa lui îmbunătăţită, locul anevoios în care trăise, şi celelalte 
osteneli pe care le-a făcut în viaţa lui de 114 ani, din care 91 şi i-a petrecut în 
pustie. 


Dar viaţa lui în detaliu a scris-o mai târziu leronim. Aceasta însă este considerată 
mai mult o operă literară decât una istorică. 


Imnografie 


Tropar, glasul 1: Locuitor pustiului și înger în trup şi de minuni făcător te-ai 
arătat, purtătorule de Dumnezeu, Părintele nostru Pavele. Și cu postul, cu 
privegherea, cu rugăciunea, cereşti daruri luând, vindeci pe cei bolnavi și sufletele 
celor ce aleargă la tine cu credinţă. Slavă Celui ce ţi-a dat ție putere, slavă Celui ce 
te-a încununat pe tine, slavă Celui ce lucrează prin tine tuturor tămăduiri. 


Condac, glasul al 8-lea: Ca pe o lumină neapusă a soarelui celui înţelegător, adu- 
nându-ne astăzi, cu cântări te lăudăm, că ai luminat pe toţi cei ce erau întru 
întunericul necunoştinței, suindu-i către dumnezeiasca înălțime, podoaba Tiveilor 
şi părinților și pustnicilor tare temelie, prea cuvioase Pavele. 


Din imnografia slujbei Sfântului Pavel Tebeul 


"Săvârşind trecerea cea secetoasă a vieții, purtătorule de Dumnezeu, ai cufundat pe 
vrăjmaşii cei netrupeşti în căinţa lacrimilor tale, cuvioase Pavel, părintele nostru; şi 
primind har de minuni, roagă-te neîncetat pentru noi." (Condacul prea cuviosului 
Pavel, glasul al 2-lea) 


"Cu razele faptelor bune ai alungat în chip arătat negura patimilor, Părinte, primind 
în inima ta luminarea Duhului." (stihira a doua, cântarea a 3-a, canonul cuviosului 
Pavel, alcătuit de loan Damaschinul; în: Mineiul pe ianuarie, ed. 1954) 


"Cu focul dragostei lui Hristos ai ars spinii patimilor şi pe tine te-ai arătat, Părinte, 
lăcaș Duhului." (stihira a doua, cântarea a 4-a, canonul cuviosului Pavel Tebeul) 

Teodor Danalache - Sfântul Pavel Tebeul 


Sfântul Pavel Tebeul a fost un bărbat cuvios care a trăit în cadrul secolelor III-IV, 
în vremea Sfântului Antonie cel mare, pe care l-a şi întâlnit, mai înainte de a trece 
la cele veşnice, la vârsta de 115 ani. Ceea ce ştim despre viaţa Sfântului Pavel 
Tebeul se datorează întâlnirii sale cu Sfântul Antonie cel mare. 


In istoria monahismului, acest cuvios este considerat drept primul ascet care s-a 
retras în "cele mai dinăuntru ale pustiei”, adică primul pustnic. Biserica 
Ortodoxă îl prăznuieşte pe Sfântul Pavel Tebeul în ziua de 15 ianuarie. 


"Locuitor pustiului şi înger în trup şi de minuni făcător te-ai arătat, purtătorule de 
Dumnezeu, părintele nostru Pavel. Şi, cu postul, cu privegherea, cu rugăciunea, 
cereşti daruri luând, vindeci pe cei bolnavi şi sufletele celor ce aleargă la tine cu 
credinţa. Slavă Celui ce ţi-a dat ţie putere, slavă Celui ce te-a încununat pe tine, 
slavă Celui ce lucrează prin tine tuturor tămăduiri." 


Sfântul Pavel Tebeul 
Sfântul cuvios Pavel 'Tebeul s-a născut în anul 227, într-un sat din regiunea 


Tebaida, din Egipt. Părinţii săi, având o situație materială deosebit de bună, i-au 
oferit acestuia atât o creştere creştinească, cât şi o educaţie lumească aleasă. 

Rămânând orfan, la vârsta de 15 ani, tânărul a fost luat în grijă de către bărbatul 
surorii sale (cumnatul său), care era idolatru. Acesta din urmă nu-l iubea pe copil, 
însă dorea să pună mâna şi pe partea lui de moştenire. 


Deoarece, după o vreme, împăratul păgân Deciu (249-253) a început o crudă 
persecuție împotriva creştinilor, cumnatul cel avar a început să-l urmărească pe 
cuviosul Pavel, spre a-l da în mâinile prigonitorilor. 


În anul 250, cunoscând deşertăciunea celor lumești şi a patimilor, Sfântul Pavel a 
lăsat toată moştenirea părintească în mâna celor care o doreau şi s-a retras în 
pustie, într-o peşteră săpată în munte. 

În pustie va petrece cuviosul vreme de 90 de ani, până ce va ajunge, din mila lui 
Dumnezeu, la vârsta de 115 ani. 

În tot acest timp, el a trăit cu câte o jumătate de pâine, adusă periodic de către un 
corb. 


Pentru a nu rămâne tăinuit sfântul Său, Dumnezeu a rânduit ca acesta să fie aflat de 
către Sfântul Antonie cel mare. După cinci ani de petrecere în rugăciune, Dumne- 
zeu îi descoperă Sfântului Antonie că, în pustia din apropiere, se află un bărbat ce 
trăieşte mai înalt decât el. 


Când bătrânul Antonie a aflat peştera bătrânului Pavel Tebeul, cei doi s-au smerit, 
unul înaintea celuilalt, printr-un salut deosebit. 


Antonie l-a salutat pe Pavel, zicând: "Bucură-te Pavele, vasul alegerii şi stâlpul cel 
de foc, locuitorule al pustiei." 


La rândul său, Pavel i-a spus lui Antonie: "Bine ai venit soare, care luminezi toată 
lumea, povăţuitorule al celor ce se mântuiesc, gura lui Dumnezeu, care din pustie 
ai făcut cetăţi şi pe diavolul l-ai gonit dintr-însa." 


Y 


Sfântul Antonie cel mare şi Sfântul Pavel Tebeul 

In această zi mare, corbul i-a adus bătrânului Pavel o pâine întreagă, spre deosebire 
de celelalte dăți, când îi aducea doar o jumătate de pâine. 


Cei doi sfinți au petrecut împreună până a doua zi, istorisindu-şi viaţa şi ostenelile 
cele spre mântuire, precum şi darurile cu care au fost mângâiaţi de Dumnezeu. 


Spre ziuă, cuviosul Pavel a spus lui Antonie: "De mult te-a arătat Dumnezeu mie, 
frate, că sălăşluieşti în părțile acestea, şi voiam să te am cu mine şi împreună să 
slujim Stăpânului nostru. Dar, fiindcă vremea adormirii mele a venit, Domnul te-a 
trimis la mine ca să îngropi smeritul meu trup." 


Zicând acestea, Pavel Tebeul l-a rugat pe Sfântul Antonie să-i aducă mantia epis- 
copului Atanasie, pe care o avea în mănăstirea sa, ca să îi învelească trupul, spre 
îngropare. 


Când s-a întors bătrânul, cuviosul Pavel se mutase deja la Domnul. Atunci, el a 
săpat o groapă, iar doi lei sălbatici au venit şi au adâncit groapa, săpând cu unghiile 
lor. 


Despre măsura sfințeniei cuviosului Pavel Tebeul ne dă mărturie Sfântul Antonie 
cel mare, care a văzut cu ochii lui cum îl slujeau fiarele câmpului şi păsările 
cerului. 


Întors în mănăstirea sa, Sfântul Antonie a spus celorlalți frați întru Hristos: "Vai 
mie, copiilor! Monah păcătos şi mincinos ce sunt, monah doar cu numele! Căci, 
iată, eu în Pavel l-am văzut pe Ile, l-am văzut şi pe loan în pustie, l-am văzut şi pe 
Pavel în Rai!" 


Sfântul cuvios Pavel Tebeul a trecut la cele veşnice în anul 342, la vârsta de 115 
ani. Haina de care s-a folosit Sfântul Pavel Tebeul era una împletită cu frunze de 
finic. Pe aceasta a luat-o cu sine Sfântul Antonie, după îngroparea prietenului său. 
Atât de mult cinstea Antonie acea haină, încât numai de două ori pe an se îmbrăca 
cu ea: la praznicul Sfintelor Paşti şi în ziua Cincizecimil. 


Moaştele Sfântului Pavel Tebeul au fost aduse într-o mănăstire din Constantinopol, 
în vremea împăratului Manuel Comnenul (1146-1180). Mai apoi, în anul 1240, 
acestea au fost mutate într-o biserică din Veneţia. Astăzi, capul Sfântului Pavel 
Tebeul se află la Roma. 


Mormântul Sfântului Pavel Tebeul 

Mănăstirea Sfântul Pavel 'Tebeul, având o obşte de monahi ortodocşi copţi, se află 
la aproximativ 155 de kilometri distanță de Cairo, în munţii din apropiere Mării 
Roşii, în Egiptul de sus. 


Această mănăstire mai este cunoscută şi sub denumirea de "Mănăstirea Tigrilor”. 
Această denumire provine, cel mai probabil, de la asprimea locului şi de la 
"adâncul pustiei", în care a fost întemeiată această mănăstire. 


Mănăstirea Sfântul Pavel Tebeul datează încă din secolul al V-lea. Mănăstirea a 
fost întemeiată chiar deasupra peşterii în care s-a nevoit cuviosul Pavel. 


Prima menționare istorică despre această mănăstire aparţine pelerinului Antoninus 
Martyr, un cetăţean din Placentia, care, între anii 560-570, a vizitat mormântul 
Sfântului Pavel Anahoreţul. 

Teodor Danalache - Mănăstirea Sfântul Pavel Tebeul - Egipt 


Mănăstirea Sfântul Pavel Tebeul , Egypt (video): 
https://www.youtube.com/watch?v=HRvyY2iFv9R8 


The Monastery of St. Paul In Egypt's Eastern Desert by Jimmy Dunn (text şi foto): 
http://www.touregypt.net/featurestories/stpaul.htm 


Mănăstirea Sfântului Pavel Tebeul, cunoscut şi ca Pavel Anahoreţul, (Deir Anba 
Bula) este o mănăstire a creştinilor ortodocşi copţi din Egiptul de est, şi este situată 
în munţii din apropierea Mării Roşii. Aceasta se află la o distanţă de aproximativ 
155 de kilometri distanţă de Cairo. 


Mănăstirea mai este cunoscută şi cu denumirea de "Mănăstirea Tigrilor”. Această 
denumire ce atrage atenţia provine, probabil, de la austeritatea locului şi de la 
"adâncul pustiei" în care a fost întemeiată această mănăstire. 


Sfântul Pavel 'Tebeul - iniţiatorul vieţii pustniceşti 


Sfântul Pavel 'Tebeul, cuvios nevoitor între anii 227-341, este considerat, în istoria 
monahismului, drept primul ascet care s-a retras în "cele mai dinăuntru ale pustiei”, 
primul eremit sau pustnic. Sfântul Pavel Tebeul este sărbătorit de către Sfânta 
Biserică în dată de 15 ianuarie. 


Sfântul Pavel era din Tebaida de sus, din Egipt, având multe bogății şi o minte 
luminată de învăţătură. Acest cuvios părinte a trăit pe vremea lui Deciu şi a lui 
Valerian, prigonitorii creştinilor. În anul 250, el a fugit în pustiu, în acele locuri 
începând să aibă loc persecuții ale împăratului roman Decius (250-253) împotriva 
creştinilor. 


Motivul pricipal al plecării sale în pustiu este invidia unchiului său, care îl pândea 
să îi ia averea. Pentru a scăpa să fie dat pe mâna prigonitorilor datorită credinţei 
sale, el a plecat şi a rămas toată viaţa în munţi. 

Aici şi-a schimbat teama de prigonitori în dor de călugănie. Şi intrând într-o 
peşteră, din adâncul pustiului, şi-a petrecut toată viaţa în pace şi în înlăturarea 
tuturor dorințelor, şi a trecut către Domnul, la adânci bătrâneţi. 


Sfântul Antonie cel mare, auzind despre el, l-a căutat în pustie şi l-a cercetat, mai 
apoi povestind despre viaţa lui îmbunătățită, locul anevoios în care trăise, şi 
celelalte osteneli pe care le-a făcut în viaţa lui lungă de 114 ani (91 de ani şi i-a 
petrecut în pustie). Viaţa acestui mare sfânt, mai în detaliu, a scris-o puţin mai 
târziu fericitul Ieronim. 


Mănăstirea Sfântul Pavel Tebeul - scurt istoric 


Mănăstirea Sfântul Pavel Tebeul datează încă din secolul al V-lea. Mănăstirea a 
fost întemeiată chiar deasupra peşterii în care s-a nevoit marele Pavel Anahoreţul. 
Prima menționare istorică despre această mănăstire aparţine pelerinului Antoninus 
Martyr, un cetăţean din Placentia, care, între anii 560-570, a vizitat mormântul 
Sfântului Pavel Anahoreţul. 


Primii călugări care au vieţuit în mănăstire este posibil să fi fost cei melchiţi, însă 
ei nu au rămas pentru multă vreme aici, căci după aceştia au venit şi au rămas în 
mănăstire călugării egipteni şi sirieni. 


Călugării sirieni au ocupat mănăstirea pe o durată întinsă de timp, în prima 
jumătate a secolului al XV-lea ei fiind încă în mănăstire. După această dată, 
prezenţa lor în mănăstire nu mai este consemnată de nici un document. 


Potrivit unei mărturii etiopiene izolate, cel de-al 70-lea patriarh ortodox copt, 
Gabriel al II-lea (1131-1145), a fost exilat în Mănăstirea Sfântul Pavel Tebeul timp 
de trei ani de zile. 


Ca majoritatea mănăstirilor egiptene, şi aceasta a avut mult de suferit de pe urma 
atacurilor triburilor de beduini. Cel mai greu atât al beduinilor a fost cel din anul 
1484, când majoritatea călugărilor au fost omorâţi, întreaga bibliotecă fiind şi ea 
arsă. 


Mănăstirea a fost reconstruită puţin mai târziu, sub purtarea de grijă a patriarhului 
Gabriel al VII-lea de Alexandria (1526-1569), care a trimis aici un grup de zece 
călugări ai Mănăstirii Siriene. Călugării sirieni au refăcut obştea şi au pus în 
rânduială slujbele şi complexul monahal. 

De-a lungul celei de a două jumătăţi a secolului al XIX-lea, mănăstirea a fost din 
nou supusă atacurilor beduinilor. Aceştia au atacat de două ori mănăstirea, 
călugării fiind forţaţi, în cele din urmă, să părăsească definitiv locul. 


Mănăstirea Sfântul Pavel Tebeul a rămas părăsită timp de 119 de ani. Renaşterea 
vieţii monahale din această mănăstire se datorează Patriarhului Alexandriei, loan al 
XVI-lea (1676-1718), care a adus aici un grup de călugări din Mănăstirea Sfântului 
Antonie cel mare. Tot el este şi cel care a dirijat o amplă restaurare a mănăstirii, 
începând cu anul 1701. 


Mănăstirea Sfântul Pavel Tebeul păstrează încă multe dintre manuscrisele ce au 
trecut prin mâinile călugărilor de aici. Dintre acestea, menţionăm doar varianta în 
limba coptă a Sfintei Liturghii şi Comentariul Epistolei către Tit al Sfântului loan 
Gură de Aur. 


Mănăstirea Sfântul Pavel Tebeul - complexul monahal 


Astăzi, mănăstirea are trei biserici. 
=> Biserica Sfântului Pavel Anahoreţul, construită sub pământ, în peştera în 
care au fost găsite, şi sunt păstrate şi astăzi, Sfintele sale moaşte. 
— Celelalte două biserici sunt închinate, una Sfântului Mercurie, şi alta 
Sfântului arhanghel Mihail. 


Mănăstirea este înconjurată de nişte ziduri înalte de piatră, construite de-a lungul 
secolelor al XVIII-lea şi al XIX-lea. Zidurile păstrează şi un mare turn de 
observaţie, o veche trapeză, o moară şi un izvor. Se crede că izvorul a servit şi 
Sfântului Pavel drept sursă de apă, de-a lungul vieţii sale trăite în peştera de aici. 


Un al doilea izvor, cunoscut sub denumirea de "Fântâna lui Miriam", este aşezat la 
o distanţă de o sute de metri mai spre sud de mănăstire. Acesta este pus în legătură 
cu Miriam, sora lui Moise, care, potrivit tradiţiei, în vremea leşirii din Egipt, s-a 
spălat aici. 


Biserica din Peşteră 


Biserica Sfântului Pavel Tebeul, biserica centrală a mănăstirii, este cunoscută 
adesea şi sub denumirea de "Biserica din Peşteră”. Situată în imediata apropiere a 
Turnului, biserica se află la o adâncime de 3 metri sub nivelul solului. Aceasta este 
centrul spiritual al mănăstirii. 

Capătul estic al acesteia este cea mai veche parte a bisericii, acesta fiind totodată şi 
peştera în care se crede că s-a nevoit Sfântul Pavel Anahoreţul. Această parte 
datează, cu siguranţă, încă din secolul al V-lea. Partea nordică a bisericii este puţin 
mai nouă, datând din perioada medievală a mănăstirii. 


În această bisericuţă se ajunge pe o scară ataşată unui perete al capelei. Biserica 
este alcătuită dintr-o navă centrală şi trei capele închinate "Celor 20 de Bătrâni ai 
Apocalipsei" (capela nordică), Sfântului Antonie cel mare (capela centrală) şi 
Sfântului Pavel Tebeul (capela sudică). Capela centrală şi cea sudică, cât şi partea 
nevei ce face legătura dintre ele, au fost săpate direct în stâncă brută. Partea 
nordică a bisericii este zidită de către monahi din piatră. 


Cupola de lemn ce acoperă capela este decorată cu pictura: Sfinţii Apater şi sora 
acestuia, Irina; alături de aceştia mai apar şi Sfinţii Isidor, Apa Iskhirun, Iacob şi 
Iulian, toți sfinți soldaţi. Aceste picturi au fost realizate de către călugării mă- 
năstirii în anul 1713, înlocuind probabil o pictură mai veche a cupolei. 


Pictura ce îmbracă pereţii peşterii datează cam din aceeaşi perioadă. Aceasta 
înfăţişează scene şi personaje biblice: Arhanghelii Mihail, Gavriil şi Rafail; cei trei 
tineri din cuptorul de foc, Anania, Misail şi Azaria, numiţi şi Sadrac, Mesac şi 
Abed-Nego de către ofițerul regelui Nabucodonosor (Daniel 3, 10-26). 


Cele mai valoroase picturi se află însă în capela centrală a Sfântului Antonie cel 
mare, acestea datând încă de la începutul secolului al IV-lea. Reprezentările de aici 
ni-L înfăţişează pe Hristos pe tronul de judecată, Buna Vestire, Sfântul loan 
Botezătorul, îngeri şi arhangheli. 


Moaştele Sfântului Pavel Tebeul sunt păstrate într-o lacră de marmură, în partea 
sudică a navei bisericii. O tradiţie a locului mărturiseşte faptul că acestea au fost 
duse la Constantinopol în anul 1240, mai apoi ajungând în Veneția (1381). Cu 
adevărat, o raclă din Biserica Sfântul Iulian din Veneţia păstrează o părticică din 
sfintele sale moaşte. 


Biserica Sfântul Mercurie 


Aşezată chiar deasupra bisericii din peşteră, Biserica Sfântul Mercurie (Abu al- 
Seifein) datează de pe la sfârşitul secolului al XVIII-lea. Un element interesant al 
acestei biserici este iconostasul, ce poartă podoabe din fildeş. Biserica Sfântul 
Mercurie este legată de "biserica din peşteră" printr-o scară mult mai largă. 

Multe biserici din Egipt sunt închinate acestui mare sfânt, cea mai mare şi 
cunoscută fiind cea din Vechiul Cairo. Această biserică este folosită doar o singură 
dată pe an, în săptămâna anterioară marelui Post al Paştilor. 


Biserica Sfântul Arhanghel Mihail 


Biserica Sfântului Mihail (al-Malak) a fost construită în anul 1777. Un detaliu 
interesant al acestei biserici este acoperişul: acesta este alcătuit sub forma a 12 
cupole. Biserica are două capele, cea dinspre nord închinată Sfântului Arhanghel 
Mihail, iar cea dinspre sud închinată Sfântului loan Botezătorul. 


Cu toate că adevăratul centru duhovnicesc al mănăstirii este "Biserica din Peşteră", 
aceasta este însă mult prea mică pentru numărul însemnat de credincioşi care 
participă la sfintele slujbe. Astfel, Sfânta Liturghie, săvârşită zilnic, se oficiază în 
Biserica Sfântului Mihail, cea mai încăpătoare dintre cele trei biserici ale mă- 
năstirii. 


Trapeza şi Moara 


Cu toate că nu mai este folosită astăzi, în incinta mănăstirii se mai păstrează încă 
vechea trapeză (locul în care se servea masa). Aceasta datează din perioada 
medievală şi este situată în aripa estică a complexului monahal. Axul central al 
încăperii, de formă dreptunghiulară, este acoperit de un acoperiş boltit. 


Masa, constând într-un bloc masiv de piatră, este aşezată în centrul încăperii. In 
capătul acesteia se află încă şi astăzi balconul special pentru lectură; în timpul 
mesei, un călugăr citea de aici sfintele învățături ale părinților sau vieţile acestora. 


În trapeză se ajunge printr-un culoar îngust. Pe partea vestică a culoarului se află 
două camere ce au servit drept loc al funcţionării unei mori. Încă se păstrează 
imensele pietre de moară ce sfărâmau cerealele. Acestea erau mişcate cu ajutorul 
unor scripeţi şi pârghii împinse de animale. 


Izvorul Sfântului Pavel 'Tebeul 
Izvorul mănăstirii, numit după cuviosul Pavel Anahoreţul, se află în partea nordică 


a complexului monahal. Şi astăzi izvorul alimentează cu apă mănăstirea; el scoate 
aproximativ 4 metri cubi de apă pe zi. 

Apa acestuia izvorăşte dintr-o crevaşă a muntelui din apropiere şi este păstrată într- 
o cisternă specială. După umplerea acesteia, o mică deschizătură permite sur- 
plusului de apă să pornească spre un al doilea rezervor. După ce se umple şi acest 
al doilea bazin, apa pleacă spre un al treilea. Primul rezervor este folosit pentru 
băut şi gătit, cel de-al doilea pentru spălat, iar cel de-al treilea pentru irigat. 

Nicolae Pintilie - Mănăstirea primului sihastru - Deir Anba Bula 


de x 


Egiptul şi pustiul său deşertic au constituit, în primele secole creştine, patria unei 
adevărate republici monahale. Pentru început, fugiţi din calea persecuției păgâne, 
creştinii au găsit aici liniştea caracteristică vieţii contemplative, de împăcare cu 
Dumnezeu. 


Aşa s-a întâmplat şi cu primul eremit sau sihastru al pustiului. Pavel din Teba 
Egiptului sau 'Tebeul s-a născut la începutul secolului al III-lea, într-o familie 
bogată. După moartea părinților, a fugit din faţa urii unui neam de-al său păgân, 
care voia să îl omoare, pentru a moşteni toată averea. 


Tânărul Pavel s-a refugiat acolo unde nu putea să îl mai găsească nimeni, în 
deşertul Teba. Dacă, la început, acest loc i-a fost cetate de scăpare, mai apoi i-a 
devenit casă, pentru totdeauna. În 91 de ani - din cei 114 pe care i-a trăit - el a 
transformat pustiul în oraş al călugărilor sihaştri. Doar rugăciunea duminicală era 
comună, în rest, fiecare trăind în peştera sau coliba sa, având propria rânduială. 
După preluarea modelului sirian al vieţii de obşte, aici a fost înfiinţată o mănăstire 
ce până astăzi poartă numele Sfântului Pavel Tebeul. 

Pr. Silviu Cluci - Mănăstirea Sfântului Pavel Tebeul 


Cuviosul Pavel ar fi rămas necunoscut dacă nu s-ar fi întâlnit cu Sfântul Antonie. 
Se spune că părintele monahismului s-a rugat lui Dumnezeu şi acesta i-a descoperit 
că în deşert, în apropierea locului în care el se nevoieşte, se află un pustnic care 
este mai sporit decât el în nevoinţă şi în dragoste. Sfântul Antonie a dorit să îl 
cunoască şi atunci Domnul l-a călăuzit prin pustiu, cale de aproape 60 de kilometri, 
până la peştera în care se nevoia Sfântul Pavel. 


După ce şi-au împărtăşit din experienţele ascetice, Sfântul Antonie s-a întors în 
peştera sa, făgăduindu-i Sfântului Pavel că va reveni. Când s-a reîntors, acesta tre- 
cuse deja la Domnul. Drept binecuvântare, Sfântul Antonie a luat haina pe care 
cuviosul Pavel şi-o împletise singur din ramuri de finic. 


Prima obşte monahală s-a stabilit în apropierea peşterii încă din secolul al V-lea. 
lar prima atestare documentară este din secolul al VI-lea, într-o însemnare a 
pelerinului Antoninus Martir, ce a vizitat mănăstirea între anii 560-570. 


Ca şi Mănăstirea Sfântului Antonie, Lavra Sfântului Pavel Tebeul a fost atacată în 
repetate rânduri de triburile de beduini. Cel mai distructiv jaf s-a petrecut în anul 
1484, când mulţi dintre monahi au fost ucişi. 

Lavra a fost ulterior refăcută în secolul al XVI-lea, însă un nou atac al beduinilor i- 
a forţat pe călugări să abandoneze mănăstirea. 


Abia la începutul secolului al XVIII-lea, după 119 ani, mănăstirea a fost repopulată 
cu călugări de la Mănăstirea Sfântului Antonie. De atunci, viaţa monahală s-a 
desfăşurat aici neîntrerupt. 

Pelerinii care păşesc pragul mănăstirii se pot închina moaştelor Sfântului Pavel 
Tebeul ce se păstrează până astăzi în peştera sa. 

Pr. Silviu Cluci - Theba, loc de nevoinţă pentru asceţii primelor veacuri 


Fosta capitală a Egiptului în perioada Regatului Mijlociu și a Regatului Nou, 
Theba este situată la 800 de kilometri sud de malul Mediteranei, pe malul stâng al 
Nilului. 


Theba datează ca aşezare încă din anul 3200 î.Hr. şi cuprinde copleşitoarele temple 
de la Luxor şi Karnak sau cel al Reginei Faraon Hatshepsut, Valea Regilor și Valea 
Reginelor, cu vestitele morminte săpate în stâncă ale faraonilor. 


Theba aminteşte însă şi de creştinii care, fugind din calea persecuțiilor romanilor 
din secolele III-IV, se ascundeau în mormintele faraonilor. Deşertul arid şi stâncos 
al Thebei a fost şi loc de nevoinţă pentru marii asceţi ai primelor veacuri. 


Sfântul cuvios Pavel Tebeul (227-341), primul pustnic cunoscut al creştinătăţii, a 
trăit aici într-o peşteră, biruind patimile prin nevoinţă, cunoscând pacea nepătimirii 
şi bucuriile vieţii de rugăciune. Precum Sfântul Ilie, a fost hrănit o vreme de un 
corb care-i aducea în fiecare zi o jumătate de pâine. A îmblânzit şi leii, care-i 
slujeau şi care l-au şi îngropat, atunci când a murit la vârsta de 113 ani. 


Pe Sfântul Pavel Tebeul I-a găsit Sfântul Antonie cel mare adormit întru Domnul în 
genunchi şi cu mâinile ridicate la cer în rugăciune. 

